«Συναγωνιστή διοικητή, δεν εγκαταλείπουμε ποτέ τη θέση μας χωρίς διαταγή!» - Σελίδες απ’ την Εθνική Αντίσταση και τον ΔΣΕ - Κατιούσα\nΑρχική/Ιστορία/«Συναγωνιστή διοικητή, δεν εγκαταλείπου…\nΟ αρχηγός σ. Γιώτης με τη βαριά φωνή του κάνει —τάχα— αφελείς ερωτήσεις μα που είναι ερωτήσεις-παγίδες…Και οι απαντήσεις πέφτουν βροχή…Οι ελληνοπούλες αγρότισσες σήμερα ξεπέρασαν τις προλήψεις τους, τις άγνοιες, το καθυστερημένο περιβάλλον του φτωχικού τους σπιτιού…\nΟ Βασίλης Αποστολόπουλος, δάσκαλος, αγωνιστής της Εθνικής Αντίστασης και του Δημοκρατικού Στρατού Ελλάδας και συγγραφέας του βιβλίου «Το χρονικό μιας εποποιίας – Ο Δημοκρατικός Στρατός στη Ρούμελη» (εκδ. Σύγχρονη Εποχή) γεννήθηκε το 1917 στο Νεοχώρι Τυμφρηστού και έφυγε από τη ζωή το 2003. Το 1940 – ’41 πολέμησε στο αλβανικό μέτωπο, στη συνέχεια πέρασε στις γραμμές της Εθνικής Αντίστασης και μετά την απελευθέρωση εντάχτηκε στον ΔΣΕ και ΙΙ Μεραρχία του θρυλικού Διαμαντή (Γιάννης Αλεξάνδρου). Το 1948 του ανατέθηκε η οργάνωση των έμπεδων 300 κοριτσιών που στρατολογήθηκαν στην Ευρυτανία. Τα έμπεδα ήταν πεδία βολής και ασκήσεων των αντάρτικων ομάδων του ΔΣΕ. Από το βιβλίο του μεταφέρουμε ένα χαρακτηριστικό απόσπασμα.\nΧαρίλαος Φλωράκης (Γιώτης)\nΚαι η επιθεώρηση από το σ. Γιώτη, διοικητή του Αρχηγείου Δυτικής Στερεάς\nΠήραμε διαταγή από το Αρχηγείο Δυτικής Στερεάς του ΔΣΕ, που ακόμα βρίσκεται στη Βοϊδοκοιμηθιά, πως θα γίνει επιθεώρηση. Βρισκόμαστε στο τέλος Μάρτη 1948. Θα έρθει ο αρχηγός σ. Γιώτης (X. Φλωράκης) και ο επιτελάρχης του Αρχηγείου Αίας (Αλέκος Ραχούτης).\nΕίναι αλήθεια, πως η νυχτερινή άσκηση ήταν σημαντικός σταθμός, για να αποκτήσει το τμήμα το βαθύτερο νόημα της αποστολής του. Θετικά αντιλήφθηκε ότι θα πολεμούσε, θα έκανε χρήση των όπλων. Θα έβαζε σε κίνηση τις ανεξάντλητες δυνάμεις που κρύβει ο άνθρωπος, όταν χτυπήσει την πόρτα του η μεγάλη ανάγκη: την αντοχή, την ψυχραιμία, την ετοιμότητα, την παλικαριά, την εξυπνάδα, την πονηριά, για να γίνει πιο αποτελεσματικός ο αγωνιστής και η αγωνίστρια, για το ατομικό και το γενικό συμφέρον. Πρέπει να γίνουν αποφασιστικές για να φέρουν με τον αιφνιδιασμό σύγχυση και ταραχή στον αντίπαλο, να οργανώνουν μεθοδικά την προστασία τους με την κατασκευή οπωσδήποτε κι ενός μικρού ακόμα προκαλύμματος, και να επιδιώκουν την επιτυχία του τελικού σκοπού.\nΗ ειδοποίηση για την επιθεώρηση μας έβαλε την υποχρέωση να εκτιμήσουμε τι φτιάξαμε ως τώρα, αλλά και να συμπληρώσουμε τις ελλείψεις με μια σειρά ετοιμασίες.\nΒέβαια έγινε η εκπαίδευση, μα τώρα συνεχίζεται πιο κοπιαστική κι επίμονη για να συμπληρωθούν τα κενά και οι ελλείψεις, για την ολόπλευρη στρατικοποίηση του τμήματος. Τώρα έπρεπε και ψυχολογικά να ετοιμαστούν για την ένταξή τους στα τμήματα του Αρχηγείου μας, γιατί όλοι μας, εχθροί και φίλοι, ετοιμαζόμαστε για επιχειρήσεις μεγάλης έκτασης.\nΣε συνεχείς συγκεντρώσεις διμοιριών έγιναν ομιλίες σε στελέχη και μαχήτριες πως στην επιθεώρηση πρέπει να είμαστε προσεκτικοί και συγκεντρωμένοι, ώστε και στη θεωρία και στην πράξη να δείξουμε τον καλύτερο εαυτό μας. Να μη μας πιάσουν πουθενά. Είναι μια μεγάλη μέρα αυτή που περιμένουμε.\nΤην ορισμένη μέρα και ώρα και οι δυο λόχοι των εμπέδων συγκεντρώθηκαν στα Δολιανά. Καθαρά τα πάντα. Όπλα, ρουχισμός, δωμάτια. Σε λίγο έφτασαν ο Γιώτης, αρχηγός της Δυτικής Στερεάς, ο Παύλος Μπέικος, πολιτικός επίτροπος, και ο καλός Αίας, μόνιμος αξιωματικός και τώρα επιτελάρχης του Αρχηγείου.\nΟ καιρός είναι θαυμάσιος. Μύρισε άνοιξη και σε τούτα τα κατσάβραχα. Το πρόγραμμα ξεκίνησε με ασκήσεις πυκνής τάξης, βηματισμούς και οπλασκίες. Ακολούθησε λύση, αρμολόγηση και ονοματολογία. Δεν έλειψαν κι εκείνες που με μαντιλωμένα τα μάτια πέτυχαν τη λύση κι αρμολόγηση. Οι εξεταστές παρακολουθούν με προσοχή και θαυμασμό πώς τα χαριτωμένα θηλυκά χέρια χειρίζονταν τόσο καλά τα σύνεργα του θανάτου.\nΜετά άρχισε σκοποβολή σε κανονικούς στόχους με τις προβλεπόμενες αποστάσεις. Εκεί το σύνολο των αξέχαστων κοριτσιών έδωσε τον καλύτερο εαυτό του. Οι στόχοι δέχονταν τις σφαίρες στο Δόξα Πατρί.\nΎστερα αρχίζει η επιθεώρηση του θεωρητικού μέρους. Εδώ η διοίκηση του Αρχηγείου έχει τον πρώτο λόγο. Εμείς καθόμαστε με κάποια δόση αγωνίας, περιμένοντας να δούμε ποια θα είναι η απόδοση του στρατού που εκπαιδεύαμε.\nΟ αρχηγός σ. Γιώτης με τη βαριά φωνή του κάνει —τάχα— αφελείς ερωτήσεις μα που είναι ερωτήσεις-παγίδες. Καθήκοντα, προβλήματα και περιπτώσεις δίνονται για να πάρουν απάντηση. Και οι απαντήσεις πέφτουν βροχή. Τα πράγματα πάνε καλά. Οι ελληνοπούλες αγρότισσες σήμερα ξεπέρασαν τις προλήψεις τους, τις άγνοιες, το καθυστερημένο περιβάλλον του φτωχικού τους σπιτιού. Ακόμα δίνουν —ασυνείδητα—τη μάχη ενάντια στην αντροκρατία που ήταν ζωντανή στα χωριά μας. Θέλουν να δείξουν πως δεν υστερούν σε τίποτε απ’ το κυρίαρχο αρσενικό στοιχείο.\nΘυμάμαι έναν ωραίο διάλογο ανάμεσα στον Γιώτη και στη δεκαοχτάχρονη Κατερίνα, απ’ τη Γόλιανη.\n«Συναγωνίστρια, είσαι σκοπιά σ’ εκείνο το ύψωμα.» Κι έδειξε. «Πιο χαμηλά περνάει το μονοπάτι. Διαβαίνουν χωριανοί σου κι ανάμεσά τους ξεχωρίζεις τη μάνα σου. Σε βλέπει κι αυτή και σου φωνάζει: “Έλα, Κατερίνα μου, πιο κάτω να σε ιδώ, γιατί έχεις καιρό που λείπεις!” Τι θα κάμεις, συναγωνίστρια;»\n«Δε θα πάω, συναγωνιστή διοικητή. Τη θέση μας δεν την αφήνουμε ποτέ!»\nΎστερα ρώτησε μια άλλη συναγωνίστρια:\n«Δε μου λες, συναγωνίστρια, τι θα κάμεις αν το τμήμα σου δεν μπόρεσε δυο μέρες να φέρει τροφή στην ομάδα σου. Εσύ με τη σειρά σου είσαι σκοπιά. Κι εκεί που σε κόβει η πείνα, βλέπεις μια κερασιά πιο κάτω, με κατακόκκινα κεράσια. Είναι κακό να πας ως εκεί αφήνοντας το όπλο σου στη σκοπιά, να φας μερικά κεράσια;»\n«Συναγωνιστή διοικητή, δεν εγκαταλείπουμε ποτέ τη θέση μας χωρίς διαταγή.»\nΚι αλήθεια! Κι αυτές κι άλλες πολλές δεν την εγκατέλειψαν τη θέση τους και πότισαν τη Ρούμελη με το παρθενικό τους αίμα.\nΤελείωσε η επιθεώρηση. Ο σ. Γιώτης μίλησε επαινετικά για τις συναγωνίστριες και τις κάλεσε τώρα που θα πάνε στα τμήματα να εφαρμόσουν στην πράξη τα όσα έμαθαν και να ’ναι το υπόδειγμα. Όλοι έμειναν ενθουσιασμένοι και συγκινημένοι για τ’ αποτελέσματα.\nΕδώ τελείωσε και η δική μου αποστολή. Με κάλεσαν στη Βοϊδοκοιμηθιά που ήταν ο ΣΔ του Αρχηγείου. Γύρισα στο ΣΔ φορτωμένος αναμνήσεις, σκέψεις κι ερωτηματικά για το έργο μας το ηρωικό, που τελικά εξανεμίστηκε μέσα στη θύελλα των μεγάλων επιχειρήσεων που ακολούθησαν, ως το τέλος του 1949 που ο ΔΣΕ εγκατέλειψε τον αγώνα.\nΒασίλης Αποστολόπουλος Γιώτης ΔΣΕ Εθνική Αντίσταση Σελίδες απ την Εθνική Αντίσταση και τον ΔΣΕ Χαρίλαος Φλωράκης


Θέμος Αναστασιάδης – Υστερόγραφα\nTags : Θέμος Αναστασιάδης\nΠηγή: protothema.gr H πιο δύσκολη ώρα, αυτή του τελευταίου αντίο στον Θέμο μας, έφθασε. Η εξόδιος ακολουθία εψάλη στην Παναγία Ελευθερώτρια της Κηφισιάς, χοροστατούντος του Αρχιεπισκόπου Ιερωνύμου. Η γυναίκα του Θέμου, Βασιλική, τα τρία τους παιδιά, η αδελφή του Νταϊάνα, οι συγγενείς του, οι φίλοι του, η οικογένειά του από το Πρώτο ΘΕΜΑ, η […]Περισσότερα...\nΤου Μανώλη Κομνηνού Για τον Θέμο Αναστασιάδη, είπαν και έγραψαν πολλοί… πολλά. Ας κρατήσουμε ένα, ως πρόλογο όσων θα ζήσουμε. Ο Θέμος ήταν “εφημεριδάς”. Ίσως ο τελευταίος. Καταλάβαινε τη σημασία μιας μεγάλης εφημερίδας, την οποία να αγοράζει το αναγνωστικό κοινό κυρίως για το περιεχόμενό της, και δευτερευόντως για τις προσφορές της. Και καταλάβαινε […]Περισσότερα...


Οι φορείς ΚΑλΟ «λογοδοτούν» στην κοινωνία – ΔΙΚΤΥΟ ΚοινΣΕπ\nΟι φορείς ΚΑλΟ «λογοδοτούν» στην κοινωνία\n13 Μαρτίου 2019 by admin\tin Ενδιαφερον, Τα Τελευταια Νεα μας!\nΚοινωνικό Ισοζύγιο. Με αυτόν τον όρο στην Ισπανία αποκαλείται η συμμετοχική διαδικασία μέσα από την οποία οι φορείς Κ.ΑΛ.Ο. μπορούν να αξιολογήσουν τη λειτουργία τους και τον κοινωνικό της αντίκτυπο.\nΠρόκειται για μια διαδικασία που εφαρμόζει από το 2014 η REAS -η δικτύωση των δικτύων εναλλακτικής και αλληλέγγυας οικονομίας της Ισπανίας, η οποία έχει περίπου 700 μέλη οργανωμένα γεωγραφικά και κλαδικά- δημοσιοποιώντας κάθε χρόνο την ομώνυμη έκθεση.\nΣυντάκτης: Χριστίνα Πάντζου by http://www.efsyn.gr\nΤα συμπεράσματά της στηρίζονται σε ένα ψηφιακό εργαλείο που επιτρέπει στους φορείς Κ.ΑΛ.Ο. να αυτοαξιολογήσουν τη δράση τους στη βάση πολλαπλών δεικτών σε διάφορους τομείς: οικονομική λειτουργία, επαγγελματική ποιότητα, δημοκρατία, ισότητα φύλου, εργασιακή ποιότητα, περιβάλλον και κοινωνική δέσμευση.\nΣτην έκθεση Κοινωνικού Ισολογισμού 2018 που δημοσιοποίησε η REAS στις 31 Δεκεμβρίου συμμετείχαν 446 φορείς από ολόκληρη την ισπανική επικράτεια, οι οποίοι έχουν συνολικό κύκλο εργασιών 457 εκατ. ευρώ, απασχολούν σχεδόν 12.000 εργαζομένους, υποστηρίζονται από 20.000 εθελοντές, ενώ έχουν περισσότερα από 150.000 μέλη.\nΤα δε αποτελέσματα αυτής της διαδικασίας (που αφορούν στοιχεία του 2017) είναι εντυπωσιακά:\n● Ισότητα: ένα ποσοστό 58% των θέσεων ευθύνης κατέχεται από γυναίκες, η μισθολογική διαφορά είναι 2,7, ενώ ένα 63% των οργανώσεων έχει υιοθετήσει μια πιο ισότιμη, μη σεξιστική και περιεκτική και των δύο φύλων γλώσσα.\n● Εργασία: το 74% των φορέων έχει βελτιωμένους (σε σχέση με τα όσα ορίζει η σχετική νομοθεσία) μηχανισμούς διευθέτησης των εργασιακών διαφορών, το 50% διαθέτει έναν εσωτερικό κανονισμό διαχείρισης των εργασιακών σχέσεων και ένα 62% έχει θεσπίσει χώρους συναισθηματικής στήριξης και γενικότερης μέριμνας για τους εργαζομένους.\n● Περιβάλλον: το 91% εφαρμόζει κριτήρια υπεύθυνης κατανάλωσης στις αγορές και προμήθειές τους, ένα 32% είναι φορέας περιβαλλοντικής διαχείρισης και ένα 49% χρησιμοποιεί ανανεώσιμες πηγές ενέργειας.\nΣυνεργασία και σχέση με την κοινότητα: ένα 65% λειτουργεί με ηθικές πιστώσεις, πραγματοποιούν το 13% των αγορών τους στο πλαίσιο των Κοινωνικών Αγορών και σε ποσοστό 15% είναι μη κερδοσκοπικοί φορείς.\n● Μη κερδοσκοπικοί σκοποί: το 58% των εσόδων προέρχεται από τις συναλλαγές τους έναντι του 30% που προέρχεται από επιδοτήσεις. Σχετικά με τη διανομή των κερδών, ένα 75% πηγαίνει σε αποθεματικά, επενδύσεις στον φορέα ή κάλυψη ζημιών, ένα 13% για τη δημιουργία κοινών αγαθών και ένα 4% σε επενδύσεις σε χρηματοπιστωτικούς φορείς Κ.ΑΛ.Ο.\nΣτόχος του Κοινωνικού Ισολογισμού δεν είναι μόνο να συμβάλει στη βελτίωση της λειτουργίας των φορέων Κ.ΑΛ.Ο. στη βάση των αξιών της Χάρτας της Κοινωνικής και Αλληλέγγυας Οικονομίας που έχει υιοθετήσει ο τομέας στην Ισπανία.\nΣτόχος είναι επίσης να καταστήσει ορατή τη σημασία των επιχειρήσεων της Κ.ΑΛ.Ο. και να ενημερώσει τους πολίτες για το πώς οι φορείς της Κ.ΑΛ.Ο. αποτελούν ένα επιχειρηματικό μοντέλο πιο υπεύθυνο αλλά και υπόλογο απέναντι σε εργαζομένους, κοινωνία και περιβάλλον από το συμβατικό.\nΕνα ανάλογο εργαλείο μέτρησης κοινωνικού αντίκτυπου, που αναπτύχθηκε από τον ίδιο τον χώρο της κοινωνικής οικονομίας, έχει αναρτήσει προς δωρεάν χρήση από κάθε ενδιαφερόμενο στην ιστοσελίδα της η Ειδική Γραμματεία Κ.ΑΛ.Ο. (ΕΓΚΑΛΟ), όπως είχε παρουσιάσει πέρσι η «Εφ.Συν.» («Κοινωνικός αντίκτυπος για Κ.ΑΛ.Ο.», 29/10/2018).\nΗ ΕΓΚΑΛΟ απλώς προσφέρει την πλατφόρμα της (kalo.gov.gr) για να αυτοαξιολογηθούν οι φορείς, χωρίς να έχει πρόσβαση στους λογαριασμούς των φορέων που μετέχουν ούτε στα στοιχεία που καθένας από αυτούς συμπληρώνει.\n► Ολόκληρη η έκθεση


Αχτσιόγλου: Ψευδές ότι καταρρέει το ασφαλιστικό, την αλλαγή θα πληρώσουν οι πολίτες - AmvrakiaNews\nΑχτσιόγλου: Ψευδές ότι καταρρέει το ασφαλιστικό, την αλλαγή θα πληρώσουν οι πολίτες\nΚριτική στο νέο ασφαλιστικό νομοσχέδιο (που ψηφίζεται σήμερα) άσκησε από το βήμα της Βουλής η Έφη Αχτσιόγλου, πρώην υπουργός Εργασίας επί κυβέρνησης ΣΥΡΙΖΑ.\n«Η πραγματικότητα απέχει πολύ από αυτά που ισχυρίζεται ο κ. υπουργός. Η κυβέρνηση και ο κ. υπουργός ισχυρίζονται πως η αλλαγή αυτή στο ασφαλιστικό σύστημα, η εν μέρει ιδιωτικοποίηση δηλαδή της επικουρικής ασφάλισης, είναι αναγκαία γιατί το ασφαλιστικό σύστημα καταρρέει, δεν είναι οικονομικά βιώσιμο. Αυτό είναι ψευδές. Το ασφαλιστικό σύστημα της χώρας ως έχει, με τη μεταρρύθμιση δηλαδή που έγινε το 2016 και εν πολλοίς έχει διατηρηθεί, είναι οικονομικά βιώσιμο και μάλιστα, σε ό,τι αφορά στη συμμετοχή του κράτους, αυτή βαίνει μειούμενη μέχρι το 2040, όταν και φτάνει τον ευρωπαϊκό μέσο όρο. Στη συνέχεια, πέφτει και κάτω από τον ευρωπαϊκό μέσο όρο», υποστήριξε η Ε. Αχτσιόγλου.\nΠαράλληλα, πρόσθεσε πως «η επικουρική ασφάλιση δεν επιβαρύνει τα δημόσια οικονομικά, άρα όλο αυτό το επιχείρημα περί τάχα αναγκαιότητας αλλαγής, αναγκαιότητας δηλαδή ιδιωτικοποίησης της επικουρικής ασφάλισης, απλά δεν ισχύει. Είναι ψευδές».\nΣτη συνέχεια, υποστήριξε πως η επικείμενη αλλαγή θα δημιουργήσει πρόβλημα στην ΄καταβολή των σημερινών συντάξεων, καθώς θα δημιουργήσει κενό, από τη στιγμή που οι εισφορές θα μπαίνουν στον “ατομικό κουμπαρά”, αντί να χρησιμοποιούνται για την πληρωμή των συντάξεων, όπως συνέβαινε μέχρι σήμερα. Μάλιστα, προέβλεψε πως το κόστος της αλλαγής (λόγω του κενού θα δημιουργηθεί), θα το σηκώσουν οι πολίτες μέσω της φορολογίας.\n«Πόση θα είναι αυτή η επιβάρυνση; Η μελέτη λέει ότι θα φτάνει και τα 74 δισ. Είναι συγκλονιστικό κόστος, το οποίο θα το επιβαρυνθούν οι πολίτες μέσω της γενικής φορολογίας. Και προσοχή. Αυτά όλα είναι χωρίς να λαμβάνουμε υπόψη ότι τώρα είμαστε σε οικονομική κρίση. Αυτό το κόστος θα ήταν δυσβάσταχτο οποιαδήποτε στιγμή, ιδίως σήμερα», πρόσθεσε.\nΜεταξύ άλλων, ανέφερε: «Λέτε ότι αυτό γίνεται για το καλό της νέας γενιάς. Τι δε λέτε; Δε λέτε ότι οι εισφορές των ασφαλισμένων, των νέων ανθρώπων, της νέας γενιάς, θα εκτίθενται στους κινδύνους των κεφαλαιαγορών. Αυτό πρέπει να το πείτε. Μπορεί να ισχυρίζεστε ότι υπάρχουν φοβερές αποδόσεις και ότι αυτό θα οδηγήσει σε μία πολύ μεγάλη αύξηση των εσόδων τους. Πρέπει να πείτε όμως ότι εκτίθενται στους κινδύνους των κεφαλαιαγορών, τζογάρονται με άλλα λόγια. Αυτό πρέπει να το ξέρει ο νέος ασφαλισμένος».\nΣυνεχίζοντας, αναφέρθηκε στις μεγάλες απώλειες κεφαλαίων που παρατηρήθηκαν σε χώρες που εφαρμόστηκε η συγκεκριμένη πρακτική: «Ιρλανδία, απώλειες 38%. Αυστραλία, απώλειες 27%. ΗΠΑ, απώλειες 26%. Είναι απώλειες που υπέστησαν οι ασφαλισμένοι μέσα από αυτό το τζογάρισμα, την επένδυση δηλαδή που έκαναν και τις χαμηλές αποδόσεις που υπήρξαν λόγω οικονομικών κρίσεων».\nΟλόκληρη η ομιλία της Ε. Αχτσιόγλου\nTags: ασφαλιστικό, Αχτσιόγλου, Βουλή, ομιλία\nPrevious Ξεκίνησε η συζήτηση για το νέο ασφαλιστικό – Αίτημα αντισυνταγματικότητας ο ΣΥΡΙΖΑ\nNext Άδωνις: Ανατιμήσεις σε πολλά προϊόντα, αξιοποιήστε το e-Καταναλωτής για φθηνές αγορές


«ΝΑ ΣΤΗΡΙΞΟΥΜΕ ΤΟΝ ΕΜΠΟΡΙΚΟ ΣΥΛΛΟΓΟ ΜΟΥΔΑΝΙΩΝ»\nΜετά τη σημερινή συνάντησή του με την Αντιπρόεδρο και εκτελούσα χρέη Προέδρου του Εμπορικού Συλλόγου Ν. Μουδανιών Όλγα Παπαμέτη, ο Π. Ψωμιάδης έκανε την ακόλουθη δήλωση: «Το πρώτο θύμα στο φαύλο κύκλο της ύφεσης είναι ο εμπορικός κόσμος. Δυστυχώς, η μείωση των εισοδημάτων της ελληνικής οικογένειας έφερε τη μείωση του τζίρου, τις απολύσεις, τα λουκέτα. Αυτό πρέπει να σταματήσει εδώ και τώρ\nΣυνάντηση με τον Ειδικό Προγράμματος του Γραφείου Βενετίας της UNESCO Philippe Pypaert είχε ο Παναγιώτης Ψωμιάδης τη Δευτέρα 17 Σεπτεμβρίου 2012 το πρωί, στο πλαίσιο της επίσκεψης του πρώτου στη Θεσσαλονίκη. Στο πλαίσιο της συνάντησης, ο Π. Ψωμιάδης ενημερώθηκε από τον κ. Pypaert, ο οποίος συνοδευόταν από την Πρόεδρο της Ελληνικής Εθνικής Επιτροπής της UNESCO Αικατερίνη Τζιτζικώστα και τον Υ\nΔΗΛΩΣΗ ΓΙΑ ΕΠΙΔΟΜΑ ΘΕΡΜΑΝΣΗΣ: «Ο ΒΙΑΣΜΟΣ ΤΟΥ ΛΑΟΥ ΣΥΝΕΧΙΖΕΤΑΙ»\nΣχετικά με το θέμα του επιδόματος θέρμανσης, ο Παναγιώτης Ψωμιάδης έκανε την ακόλουθη δήλωση: «Ο βιασμός του λαού συνεχίζεται. Μετά την αναγκαστική ανεργία, την άγρια φορολογία, το βασανιστήριο προβλέπεται να συνεχιστεί με άφθονο… κρύο! Οι θιασώτες της εξαθλίωσης έχουν μετατρέψει όλη τη χώρα σε παιχνίδι survivor: επιβίωση χωρίς δουλειά, χωρίς λεφτά, χωρίς θέρμανση. Δεν είναι δυνατόν να φ\nΣχετικά με την κοίμηση του Μητροπολίτη Ιερισσού, Αγίου Όρους και Αρδαμερίου κυρού Νικοδήμου, ο Παναγιώτης Ψωμιάδης έκανε την ακόλουθη δήλωση: «Ο μακαριστός Νικόδημος υπήρξε μια εμβληματική φυσιογνωμία, ένας δυναμικός και αποφασιστικός Ιεράρχης που τίμησε με το πλούσιο έργο του επί 30 και πλέον έτη την Ιερά Μητρόπολη Ιερισσού, Αρδαμερίου και Αγίου Όρους. Το ήθος του, η σεμνότητά του, το\nΔΗΛΩΣΗ ΓΙΑ ΤΗΝ ΗΜΕΡΑ ΜΝΗΜΗΣ ΤΗΣ ΓΕΝΟΚΤΟΝΙΑΣ ΤΩΝ ΕΛΛΗΝΩΝ ΤΗΣ Μ.ΑΣΙΑΣ\nΣχετικά με την Ημέρα Μνήμης της Γενοκτονίας των Ελλήνων της Μ. Ασίας που τιμάται σήμερα, ο Π. Ψωμιάδης έκανε την ακόλουθη δήλωση: «Ο δρόμος της εθνικής ανάτασης περνά μόνο μέσα από την Ενότητα και την Ομοψυχία του Ελληνισμού. Του Ελληνισμού που δεν συμβιβάζεται, που δεν ξεχνά την αδιαπραγμάτευτη ιστορική αλήθεια, που αντιστέκεται στην επέλαση της δήθεν «προοδευτικής» βαρβαρότητας, που θέλει του


Ποιο μοναδικό μίνι αυτοκίνητο φρενάρει μόνο του; - AutoGreekNews\nΑρχική » Ποιο μοναδικό μίνι αυτοκίνητο φρενάρει μόνο του;\nΠοιο μοναδικό μίνι αυτοκίνητο φρενάρει μόνο του;\nΤα σύγχρονα αυτοκίνητα διαθέτουν στην πλειοψηφία τους πολλά συστήματα ενεργητικής, παθητικής ασφάλειας και υποβοήθησης του οδηγού, τα οποία αποτρέπουν ένα ατύχημα, ή προστατεύουν όταν συμβεί το αναπόφευκτο. Πλέον όλα τα καινούργια μοντέλα εφοδιάζονται με ESP και τουλάχιστον 6 αερόσακους, ενώ τα περισσότερα έχουν και το ιδιαίτερα απαραίτητο και σωτήριο σύστημα της αυτόνομης πέδησης.\nΣτα μικρότερα αυτοκίνητα πόλης, ή αλλιώς τα μίνι μοντέλα όπως είναι γνωστά, ακόμα οι κατασκευαστές κάνουν κάποιες «εκπτώσεις» στα συστήματα υποβοήθησης του οδηγού. Εξαίρεση από το κανόνα αποτελεί το νέο Hyundai i10, καθώς είναι το μόνο αυτοκίνητο στην κατηγορία του, που εξοπλίζεται από τη βασική έκδοση των 11.340 ευρώ με ένα πακέτο προηγμένων τεχνολογιών ενεργητικής ασφαλείας. Αυτό περιλαμβάνει τα συστήματα αυτόνομης πέδησης με αναγνώριση πεζών, προειδοποίησης εκτροπής λωρίδας, υποβοήθησης διατήρησης λωρίδας και σύστημα αυτόματης ρύθμισης υψηλής σκάλας φώτων.\nΌλα αυτά αυξάνουν σημαντικά την ασφάλεια στην οδήγηση και προστατεύουν από μια κακιά στιγμή ή αφηρημάδα. Κάτι που μπορεί εύκολα να συμβεί, είναι το προπορευόμενο όχημα να φρενάρει και ο οδηγός που ακολουθεί να μην προλάβει να αντιδράσει έγκαιρα. Το σύστημα αποφυγής εμπρόσθιας σύγκρουσης Forward Collision-Avoidance Assist (FCA) παρακολουθεί το δρόμο μπροστά με την κάμερα πολλαπλών λειτουργιών. Αν διαγνώσει κίνδυνο, τότε αρχικά προειδοποιεί τον οδηγό και στη συνέχεια αν αυτός δεν αντιδράσει, τότε φρενάρει αυτόματα για να αποφύγει ή να μειώσει τη σφοδρότητα μιας σύγκρουσης.\nΕπίσης, το Lane Keeping Assist (LKA) χρησιμοποιεί την εμπρός κάμερα για να παρακολουθεί τις διαγραμμίσεις του δρόμου. Σε περίπτωση τυχαίας απομάκρυνσης του οχήματος από τη λωρίδα του, προειδοποιεί τον οδηγό και μπορεί να εφαρμόσει διορθωτικούς χειρισμούς διεύθυνσης για να το επαναφέρει.\nΕπιπλέον, το νέο Hyundai i10 εξοπλίζεται με το σύστημα E-call και είναι το πρώτο μοντέλο της κατηγορίας που προσφέρει τη δυνατότητα κλήσης του πανευρωπαϊκού αριθμού έκτακτης ανάγκης 112, χωρίς να έχετε τηλέφωνο μαζί σας, όποτε βρεθείτε σε μία απρόβλεπτη περίσταση.\nΤι σχέση είχε το Lada 110 με την Porsche 959; Πόση διαφορά έχουν οι μετρήσεις NEDC και WLTP;


Οι νέοι δεν γνωρίζουν που βρίσκεται η Ελλάδα στον χάρτη: Το...\nΧέρτα Βερολίνου: Προετοιμασία για Μπάγερν με... μπύρες και...\nΦτερά Μπεκάτσας, από την ομάδα 4Frontal στο Θέατρο του Νέου...\nΤΡΙΣΕΚΑΤΟΜΜΥΡΙΟΥΧΩΝ ALPHABET|ΞΥΛΟΔΑΡΜΟΥΣ ΒΑΣΑΝΙΣΜΟΥΣ|PYLON ERP|AUDI ΣΕΛΙΔΑ|ΚΑΙΝΟΤΟΜΙΑΣ ΚΑΙΝΟΤΟΜΕΣ\nΠώς θα μοιάζει η εμπειρία εξυπηρέτησης πελατών το 2030;\nΗ σύγχρονη τεχνολογία έχει αλλάξει τον τρόπο που αλληλοεπιδρούν οι εταιρείες με τους πελάτες. Νέα προϊόντα, υπηρεσίες, τύποι καταναλωτών και ανταγωνιστές έχουν εμφανιστεί και συνεχίζουν να εξελίσσονται. Ταυτόχρονα, η καταναλωτική συμπεριφορά μεταβάλλεται συνεχώς. Πως θα είναι λοιπόν η καταναλωτική εμπειρία το 2030; Και πως θα εξελιχθούν οι εταιρείες, ώστε να...\nNextdeal.grpalo.gr · πριν από 2 Μήνες 1 ημέρα ·\nΣύμφωνα με την έρευνα, μέχρι το 2030 το 67% του customer engagement θα το χειρίζονται έξυπνες μηχανές. Αντιμετωπίζουν λοιπόν οι εταιρείες τον κίνδυνο να πρέπει να ανταλλάξουν την ενσυναίσθηση με την αποτελεσματικότητα; Η σύγχρονη τεχνολογία έχει αλλάξει τον τρόπο που αλληλεπιδρούν οι εταιρείες με τους πελάτες. Νέα προϊόντα, υπηρεσίες, τύποι καταναλωτών και...\nUnderwriter.grpalo.gr · πριν από 2 Μήνες 1 ημέρα ·\nIctplus.grpalo.gr · πριν από 2 Μήνες 1 ημέρα ·\nΣύμφωνα με πρόσφατη έρευνα της SAS, μέχρι το 2030 το 67% του customer engagement θα το χειρίζονται έξυπνες μηχανές. Αντιμετωπίζουν λοιπόν οι εταιρείες τον κίνδυνο να πρέπει να ανταλλάξουν την ενσυναίσθηση με την αποτελεσματικότητα; Η σύγχρονη τεχνολογία έχει αλλάξει τον τρόπο που αλληλοεπιδρούν οι εταιρείες με τους πελάτες. Νέα προϊόντα, υπηρεσίες, τύποι καταναλωτών...\nNaftemporiki.grpalo.gr · πριν από 2 Μήνες 1 ημέρα ·\nΠως θα μοιάζει η εμπειρία εξυπηρέτησης πελατών το 2030;\nBanks.com.grpalo.gr · πριν από 2 Μήνες 1 ημέρα ·\nΠως θα μοιάζει η εμπειρία εξυπηρέτησης πελατών το 2030\nEred.grpalo.gr · πριν από 2 Μήνες 1 ημέρα ·\nReporter.grpalo.gr · πριν από 2 Μήνες 1 ημέρα ·\nΟι έξυπνες μηχανές θα αντικαταστήσουν τους ανθρώπους έως το 2030 -...ߪ\nΑπόφαση-"βόμβα" της Google προκαλεί "πονοκεφάλους" στους διαφημιστές του διαδικτύου\nΔείτε πως μπορούν μέσω μιας εφαρμογής στο κινητό να σας υποκλέψουν τα προσωπικά σας δεδομένα\nTι προβλέπει η "Λευκή Βίβλος" της Ε.Ε. για την τεχνητή νοημοσύνη\nStreet Outlaws The List Gameplay (PC Game).\nΑυτόπτης μάρτυρας στα Βλάχικα\nTροχαίο Στενή Αλιάρτου\nΕρντογάν: Ο Μητσοτάκης παίζει λάθος το παιχνίδι - Η Τουρκία...\nΔείτε πως μπορούν μέσω μιας εφαρμογής στο κινητό να σας...


Κωνσταντίνος Φουτζόπουλος, υπ. βουλευτής με το Κίνημα Αλλαγής - Ionianet.gr\nΓεννήθηκα και μεγάλωσα στο Μαρούσι. Είμαι 34 ετών, σπούδασα οικονομικά και διεθνείς\nσχέσεις και ως εμπειρογνώμων διεθνών σχέσεων έχω εργαστεί στον ιδιωτικό τομέα και σε\nδιεθνείς οργανισμούς, όπως η Παγκόσμια Τράπεζα και η Ύπατη Αρμοστεία του ΟΗΕ για τους\nΠρόσφυγες. Παράλληλα, το 2017 ξεκίνησα μαζί με φίλους τη δική μου επιχείρηση.\nΣτις 7 Ιουλίου θα είμαι υποψήφιος με το Κίνημα Αλλαγής στον Βόρειο Τομέα της Β’ Αθήνας, στην περιοχή που μεγάλωσα και γνωρίζω καλά. Αγαπώ τη χώρα μου και πιστεύω απόλυτα στις δυνατότητες της. Ξέρω όμως πολύ καλά και τις δυσκολίες που αντιμετωπίζει σήμερα ένας νέος επιστήμονας, ένας νέος επιχειρηματίας και αυτό γιατί τις βίωσα ο ίδιος. Γι’ αυτό το λόγο θα είμαι υποψήφιος. Πιστεύω σε μία Ελλάδα ίσων ευκαιριών και ίσων δικαιωμάτων, πραγματικής εργασίας και δίκαιων αμοιβών, που επιβραβεύει την προσπάθεια και προστατεύει τον πολίτη, μία χώρα δυναμική και εξωστρεφή, με θετική διεθνή παρουσία και ισχυρές συμμαχίες στην Ευρώπη και τον κόσμο.\nΚωνσταντίνε καλώς ήρθες. Πες μας λίγα πράγματα για εσένα. Ποιός είσαι, με τί ασχολείσαι;\nΕυχαριστώ πολύ. Λίγα πράγματα για μένα. Είμαι 34 ετών. Έχω γεννηθεί και μεγαλώσει στο Μαρούσι, σπούδασα οικονομικά και διεθνείς σχέσεις, ξεκίνησα την επαγγελματική μου πορεία στη Γερμανία αλλά το 2009 πήρα την απόφαση να επιστρέψω στην Ελλάδα.\nΕίμαι εμπειρογνώμων διεθνών σχέσεων και με την ιδιότητα αυτή έχω εργαστεί σε διεθνείς οργανισμούς όπως η Παγκόσμια Τράπεζα, ο ΟΗΕ και η Σοσιαλιστική Διεθνής. Ταυτόχρονα, είμαι και εκπρόσωπος της Ελλάδας στον Ευρωπαϊκό Οργανισμό Πολιτικών Συμβούλων (EAPC) και μέλος αρκετών διεθνών δικτύων, οργανισμών και δεξαμενών σκέψης. Τα τελευταία χρόνια μπήκα και στον χώρο του ελεύθερου επαγγέλματος, ξεκίνησα μαζί με φίλους μία επιχείρηση στο κέντρο της Αθήνας που επεκτείνεται τώρα και στο Χαλάνδρι. Με αυτή τη διπλή ιδιότητα λοιπόν του νέου επιστήμονα και νέου επιχειρηματία αποφάσισα να ασχοληθώ ενεργά με την πολιτική και να είμαι υποψήφιος με το Κίνημα Αλλαγής στον Βόρειο Τομέα της Β’ Αθήνας στις εκλογές της 7ης Ιουλίου.\nΑς σταθούμε λίγο στην ιδιότητά σου ως διεθνολόγος. Υποθέτω ότι θα έχεις συγκεντρώσει πολλές εμπειρίες και διεθνείς επαφές αυτά τα χρόνια.\nΣίγουρα η επαγγελματική μου ενασχόληση με τον χώρο των διεθνών σχέσεων ήταν και είναι για μένα ένα πολύ μεγάλο σχολείο. Είχα την ευκαιρία να συναντήσω πολιτικούς όπως ο Πρωθυπουργός της Ισπανίας, Πέδρο Σάντσεζ, ο πρώην Πρόεδρος της Αμερικής, Μπιλ Κλίντον, ο πρώην Καγκελάριος της Γερμανίας, Γκέρχαρντ Σρέντερ και ο Πρόεδρος Ζούμα της Νοτίου Αφρικής μεταξύ πολλών άλλων. Ανοίγεις τους ορίζοντες σου και στην παγκοσμιοποιημένη κοινωνία στην οποία ζούμε σήμερα, αντιλαμβάνεσαι την ανάγκη διεθνών συμμαχιών, ισχυρών συμμαχιών που μπορούν να βοηθήσουν την χώρα μας. Όπως σε όλες τις καταστάσεις στη ζωή, όταν έχεις φίλους και συμμάχους είσαι πιο δυνατός.\nΘα ήθελα να σταθώ λίγο στη Σοσιαλιστική Διεθνή, Πρόεδρος της οποίας είναι ο Γιώργος Παπανδρέου. Η μεγαλύτερη πολιτική οργάνωση παγκοσμίως, κομμάτι του ΟΗΕ, με μέλη σε όλες τις χώρες του κόσμου. Δεν είναι γνωστό αλλά η Σοσιαλιστική Διεθνής μέσω του παγκόσμιου δικτύου της στήριξε πολύ την Ελλάδα στα χρόνια της οικονομικής κρίσης. Υπάρχουν χώρες σε ολόκληρο τον κόσμο, από την Ασία μέχρι την Λατινική Αμερική, που αγαπούν την Ελλάδα και όταν ήρθε η ώρα να ψηφίσουν για θέματα που μας αφορούσαν στον ΟΗΕ και άλλα διεθνή φόρα ήταν εκεί, μας υποστήριξαν και έδειξαν έμπρακτα την αλληλεγγύη τους.\nΓιατί επέλεξες να ασχοληθείς με την πολιτική; Γιατί τώρα;\nΠολύ καλή ερώτηση. Κοιτάξτε, η κοινωνία μας αλλάζει, η Ευρώπη και ο κόσμος γύρω μας αλλάζουν. Και προσωπικά αισθάνομαι ότι έχουμε μείνει στάσιμοι. Αναλωνόμαστε πολιτικά σε συζητήσεις μικροκομματικές, χάνουμε την ουσία των πραγμάτων και δεν έχουμε ξεκάθαρο όραμα για το μέλλον της χώρας μας. Χρειαζόμαστε φρέσκιες ιδέες, τις οποίες πιστεύω ότι έχω και θέλω να προσφέρω για να αλλάξουν τα πράγματα προς το καλύτερο.\nΑγαπώ τη χώρα μου και πιστεύω απόλυτα στις δυνατότητες της. Ξέρω όμως πολύ καλά και τις δυσκολίες που αντιμετωπίζει σήμερα ένας νέος επιστήμονας, ένας νέος επιχειρηματίας και αυτό γιατί τις βίωσα ο ίδιος. Γι’ αυτό το λόγο θα είμαι υποψήφιος στις 7 Ιουλίου.\nΓιατί με το Κίνημα Αλλαγής;\nΓιατί είναι η πραγματική προοδευτική παράταξη της χώρας. Όπως και το ΠΑΣΟΚ, έχει προσφέρει πολλά στον τόπο. Σήμερα έχουμε την τάση να τα απαξιώνουμε όλα με τεράστια ευκολία. Για μένα εκπροσωπεί την παράταξη που άλλαξε την χώρα, ένα σύνολο προοδευτικών αξιών που άλλαξαν την χώρα. Το ΠΑΣΟΚ δημιούργησε το κοινωνικό κράτος, έφερε μεγαλύτερη ισότητα στην ελληνική κοινωνία, προώθησε την εθνική συμφιλίωση, ακολούθησε μία δυναμική και εξωστρεφή εξωτερική πολιτική που έβαλε την Κύπρο στην ΕΕ.\nΑκόμα και στην περίοδο της κρίσης μόνη η κυβέρνηση του ΠΑΣΟΚ πέτυχε την δημιουργία του Ευρωπαϊκού Μηχανισμού Στήριξης, που συχνά ξεχνάμε ότι δεν υπήρχε, και ότι η Συνθήκη της Λισαβόνας στην ουσία δεν επέτρεπε την οικονομική διάσωση κρατών μελών, με τη ΝΔ και τον Σύριζα στα πεζοδρόμια και τις πλατείες. Η κυβέρνηση του ΠΑΣΟΚ έκανε μεταρρυθμίσεις στη δημόσια διοίκηση όπως η Διαύγεια και το opengov.\nΓια να έρθουμε στο σήμερα. Ο ΣΥΡΙΖΑ και η Νέα Δημοκρατία είναι εγκλωβισμένοι στους ιδεολογικούς δογματισμούς τους. Μιλούν για ανάπτυξη που συνεπάγεται τη στασιμότητα και τις ανισότητες αντίστοιχα. Το Κίνημα Αλλαγής αποτελεί τη μόνη νηφάλια, ρεαλιστική πολιτική επιλογή για τους προοδευτικούς πολίτες. Γι αυτούς τους λόγους είμαι υποψήφιος με το Κίνημα Αλλαγής.\nΕίσαι ένας νέος υποψήφιος. Τι πιστεύεις ότι δεν έχει γίνει σωστά στην Ελλάδα όλα αυτά τα χρόνια;\nΠιστεύω σε μία Ελλάδα ίσων ευκαιριών και ίσων δικαιωμάτων, πραγματικής εργασίας και δίκαιων αμοιβών, μία χώρα που επιβραβεύει την προσπάθεια και προστατεύει τον πολίτη, μία χώρα δυναμική και εξωστρεφή, με θετική διεθνή παρουσία και ισχυρές συμμαχίες στην Ευρώπη και τον κόσμο, ιδανικό τόπο όχι μόνο διακοπών αλλά και νέας επιχειρηματικότητας, καινοτομίας και επενδύσεων.\nΣτο πλαίσιο αυτό πιστεύω ότι κάτι που έχει γίνει λάθος τα τελευταία χρόνια είναι η μη χαρτογράφηση της ελληνικής κοινωνίας και των αναγκών της. Σε μία digital εποχή, εμείς μιλάμε ακόμα με όρους του παρελθόντος. Ένα παράδειγμα, η γραφειοκρατία δεν έχει μειωθεί παρ όλες τις ηλεκτρονικές μεταρρυθμίσεις. Η εμπειρία μου όταν ξεκίνησα τη διαδικασία ανοίγματος μίας επιχείρησης; H ηλεκτρονική διαδικασία έχει απλά προστεθεί σε μία σειρά εγγράφων, αιτήσεων και γραφειοκρατίας.\nΠραγματική εργασία. Όλοι μιλάνε για μείωση της ανεργίας, για επιστροφή των νέων στην Ελλάδα. Αλλά υπό ποιες συνθήκες; Mε τι μισθούς; Mην κοροϊδευόμαστε, και πριν την κρίση, κανένας νέος δεν μπορούσε να ζήσει πραγματικά, να κάνει οικογένεια, να έχει δικό του σπίτι με αυτούς τους μισθούς. Η ελληνική οικογένεια ήταν πάντα εκεί να βοηθήσει. Αυτά είναι πράγματα που πρέπει να ειπωθούν.\nΝέες θέσεις εργασίας, ποιοτικές θέσεις εργασίας με δίκαιες αμοιβές. Ανάπτυξη με κοινωνική δικαιοσύνη και προστασία της μεσαίας τάξης. Αυτά δεν έχουν γίνει σωστά, αυτά πρέπει να αλλάξουμε.\nΚαι κατεβαίνεις στον βόρειο τομέα της Β’ Αθήνας;\nΑκριβώς. Στον βόρειο τομέα, εδώ γεννήθηκα και εδώ μεγάλωσα. Εδώ είναι οι φίλοι και η οικογένεια μου. Στο σύντομο αυτό διάστημα από την προκήρυξη των εκλογών, γύρισα όλες τις γειτονιές μας και ξέρω καλά τόσο τα κοινά προβλήματα των περιοχών μας όσο και τις ιδιαιτερότητες της κάθε γειτονιάς. Έχω όρεξη και ενέργεια να προσφέρω και να συνεργαστώ με όλους ώστε να γίνει η ζωή των πολιτών μας καλύτερη. Υπάρχουν ζητήματα όπως το κυκλοφοριακό που δεν μπορούν να λυθούν μόνο σε κεντρικό επίπεδο, χρειάζεται η συνεργασία και η συμβολή όλων, κεντρικού κράτους, δήμων και περιφέρειας. Θα επιμείνω στη συνεργασία όλων των εμπλεκόμενων φορέων με γνώμονα την ποιοτική αναβάθμιση της καθημερινότητας μας.\nΜε τη σύμβουλο του αμερικανού πρόεδρου, Ιβάνκα Τραμπ στην Νέα Υόρκη\nΜε την Κριστίν Λαγκάρντ στον ΟΗΕ στη Νέα Υόρκη\nΜε τον πρώην Αντιπρόεδρο των ΗΠΑ Τζο Μπάιντεν στο Προεδρικό Μέγαρο στην Αθήνα\nΜε τον πρώην Γενικό Γραμματέα των Ηνωμένων Εθνών Μπαν Κι-Μουν στη Σεούλ\nΜε τον Πρωθυπουργό της Ισπανίας Πέδρο Σάντσεθ στα γραφεία του ΟΗΕ στη Γενεύη\nΣτη Διεθνή Σύνοδο για τον Νέο Δρόμο του Μεταξιού στο Πεκίνο


Πανελλήνιες - Πανελλαδικές: Θα αυξηθεί ο αριθμός των εισακτέων στην τριτοβάθμια εκπαίδευση (vid) - Newsbomb - Ειδησεις\nΠΑΙΔΕΙΑ 27/03/2018 05:20\nΠανελλήνιες - Πανελλαδικές: Θα αυξηθεί ο αριθμός των εισακτέων στην τριτοβάθμια εκπαίδευση (vid)\nΠανελλήνιες εξετάσεις 2018: Ο υπουργός Παιδείας, Έρευνας και Θρησκευμάτων, Κώστας Γαβρόγλου έκανε λόγο για «λελογισμένη αύξηση» του αριθμού των εισακτέων στην τριτοβάθμια εκπαίδευση, σε σχέση με τον περυσινό αριθμό και ενημέρωσε ότι η επίσημη ανακοίνωση θα έχει γίνει έως την Τετάρτη.\nΓια τον αριθμό των εισακτέων ο υπουργός είπε αναλυτικά: «Ο αριθμός των εισακτέων στα Πανεπιστήμια και ΤΕΙ θα ανακοινωθεί μέχρι την Τετάρτη. Υπάρχει μία λελογισμένη αύξηση των εισακτέων -μπορώ να σας πω και λίγο παραπάνω από τη λελογισμένη αύξηση- γιατί νομίζουμε ότι με την πρόσθετη χρηματοδότηση που παίρνουν τα Ανώτατα Εκπαιδευτικά Ιδρύματα της χώρας μας και με τη χρηματοδότηση για πρόσθετες θέσεις νέου προσωπικού για να αποκτήσει τη διδακτική εμπειρία, έχουμε όλες τις προϋποθέσεις ώστε να υπάρξει αύξηση στους εισακτέους. Δε θα αυξηθούν μόνο όσο γράφουν οι εφημερίδες αλλά και λίγο παραπάνω. Το ύψος της αύξησης ανά Ίδρυμα εξαρτάται από τις υποδομές που υπάρχουν, από το διδακτικό προσωπικό και από τις άλλες δυνατότητές του, όπως είναι τα εργαστήρια που διαθέτει».\nΟ υπουργός μιλώντας στην τηλεόραση της ΕΡΤ κλήθηκε να σχολιάσει γι’ ακόμα μία φορά την απόφαση του Συμβουλίου της Επικρατείας για το μάθημα των Θρησκευτικών και τόνισε ότι δεν θα αλλάξει κάτι πρακτικά, αφού η απόφαση αφορά υπουργική απόφαση του τέως υπουργού Νίκου Φίλη, για την προηγούμενη σχολική χρονιά.\nΟ κ. Γαβρόγλου μάλιστα, υπενθύμισε ότι υπάρχει συμφωνία με την ιεραρχία για το πώς διδάσκονται σήμερα τα Θρησκευτικά στα σχολεία. «Έχουμε ήδη τοποθετηθεί και ως Κυβέρνηση, ως Υπουργείο Παιδείας αλλά και εγώ προσωπικά. Βρισκόμαστε σε μια διαδικασία μεταρρύθμισης του μαθήματος των Θρησκευτικών σε συνεννόηση με όλους τους φορείς. Είναι μία επιστημονική συζήτηση που γίνεται σε όλη την Ευρώπη και στη χώρα μας, με πολύ σημαντικές επιστημονικές συμβολές. Σας θυμίζω ότι υπάρχει η ομόφωνη απόφαση της ιεραρχίας της Εκκλησίας ως προς το περιεχόμενο του Φακέλου των Μαθητών. Άρα, πρακτικά δεν υπάρχει κανένα ενδεχόμενο να κάνουμε πίσω. Το Υπουργείο έχει αποδείξει ότι σέβεται αποφάσεις του ΣτΕ, ανεξάρτητα από το πώς τις κρίνει. Η συγκεκριμένη απόφαση δεν αφορά το μάθημα όπως διδάσκεται σήμερα και αυτό πρέπει να είναι σαφές. Αφορά άλλη Υπουργική Απόφαση η οποία πρακτικά είχε επιπτώσεις μόνο στο περσινό μάθημα και όχι στο μάθημα που γίνεται φέτος και θα γίνει του χρόνου στα σχολεία. Άρα, δεν υπάρχει θέμα ασέβειας προς τις αποφάσεις αλλά υπάρχει μία κριτική προς τις αποφάσεις -δηλαδή, μίας αποτίμησης- κι εκεί πια ο καθένας κρίνεται κοινωνικά».\nΑπαντώντας σε ερώτηση για το πότε θα υπάρξουν διορισμοί μόνιμων εκπαιδευτικών, ο ανέφερε ότι οι επίσημες ανακοινώσεις για τον ακριβή αριθμό και το σύστημα προσλήψεων θα γίνουν τον ερχόμενο Οκτώβριο.\nΑναφορικά με το νέο σύστημα εισαγωγής στην τριτοβάθμια, ο κ. Γαβρόγλου δήλωσε: «Ελπίζουμε ότι το νέο σύστημα εισαγωγής θα ξεκινήσει να εφαρμόζεται τον Ιούνιο του 2020». Θα αφορά, δηλαδή, τους σημερινούς μαθητές της Α' λυκείου.\nΓια τις μαθητικές παρελάσεις υπουργός είπε: «Οι μαθητικές παρελάσεις είναι μια παράδοση που πρέπει να την δούμε με σοβαρότητα. Θέλουμε να δούμε το περιεχόμενο, κυρίως στις παρελάσεις που γίνονται στους Δήμους. Γιατί εκεί η συμμετοχή των γονιών, των μαθητών, της τοπικής κοινωνίας, είναι κάτι πολύ θετικό. Άρα, δεν θα πρέπει να αλλάξει κάτι χωρίς να υπάρχει ευρεία κοινωνική συναίνεση. Όμως με το να το συζητάμε ξεκαθαρίζονται και οι διαφορετικές απόψεις που υπάρχουν. Η Αριστερά έχει μία κριτική στάση απέναντι σ’ αυτό αλλά επειδή είναι ένα θέμα που δεν αφορά μόνο την Κυβέρνηση και αφορά ολόκληρη την κοινωνία, νομίζουμε ότι όντως θα πρέπει να υπάρχει μία ευρεία κοινωνική συναίνεση για την όποια αλλαγή».\nΠέντε νέες ειδικότητες εντάσσονται στα Τμήματα Μαθητείας των ΕΠΑΛ


ΘΡΑΚΙΚΑ ΤΕΜΠΗ - ΔΑΣΟΣ ΔΑΔΙΑΣ\nΔιάρκεια: 3 ημέρες | Ημ/νία Εκδρομής: Παρασκευή 28 Οκτ, 2016 | Τιμή: €135 κατ'άτομο\nΘΡΑΚΙΚΑ ΤΕΜΠΗ – ΔΑΣΟΣ ΔΑΔΙΑΣ\n1η ΜΕΡΑ, ΠΑΡΑΣΚΕΥΗ , 28/10/16 ΙΩΑΝΝΙΝΑ – ΚΑΒΑΛΑ – ΞΑΝΘΗ (463 χλμ.)\nΣυγκέντρωση των εκδρομέων το πρωί, επιβίβαση στο πούλμαν και με ενδιάμεση στάση στο δρόμο, άφιξη στη γαλάζια πολιτεία, χτισμένη αμφιθεατρικά ανάμεσα στις πράσινες πλαγιές των λόφων του Σύμβολου όρους, την Καβάλα. Σχετική παραμονή εκεί για γνωριμία με την πόλη και φαγητό. Στη συνέχεια αναχώρηση για την όμορφη Ξάνθη. Τακτοποίηση στο ξενοδοχείο και ακολουθεί γνωριμία με την πόλη. Χαρακτηριστικό του νομού, η συνύπαρξη του μουσουλμανικού με το χριστιανικό στοιχείο. Στην Ξάνθη η διατηρητέα παλιά πόλη δεσπόζει στην πλαγιά του λόφου του κάστρου, με γραφικά στενά, δαιδαλώδη δρομάκια και διώροφα συνήθως σπίτια, με σαχνίσια ζωηρά χρώματα. Η ΄΄Παλιά Ξάνθη΄΄, χτισμένη στην βόρεια πλευρά της πόλης, στους πρόποδες του ορεινού όγκου της Ροδόπης, απαρτίζεται από νεοκλασικά δείγματα Δυτικομακεδονικής και Ηπειρωτικής αρχιτεκτονικής, αλλά είναι επηρεασμένη και από την κεντροευρωπαϊκή αρχιτεκτονική. Επιστροφή στο ξενοδοχείο. Διανυκτέρευση.\n2η ΜΕΡΑ, ΣΑΒΒΑΤΟ, 29/10/16 , ΞΑΝΘΗ – ΔΑΣΟΣ ΔΑΔΙΑΣ – ΦΕΡΕΣ – ΑΛΕΞΑΝΔΡΟΥΠΟΛΗ – ΠΟΡΤΟ ΛΑΓΟΣ – ΛΙΜΝΗ ΒΙΣΤΩΝΙΔΑΣ - ΞΑΝΘΗ (172 χλμ. x 2 = 344 χλμ.)\nΠρωινό. Επιβίβαση στο πούλμαν και αναχώρηση για το Εθνικό Πάρκο Δάσους Δαδιάς – Λευκίμης – Σουφλίου, που είναι μια από τις σημαντικότερες προστατευόμενες περιοχές σε εθνικό, ευρωπαϊκό και διεθνές επίπεδο. Είναι μία από τις πρώτες περιοχές στην Ελλάδα που τέθηκαν σε καθεστώς προστασίας, καθώς εδώ συμβιώνουν και ευδοκιμούν συγκεντρωμένα πολλά είδη της χλωρίδας και της πανίδας της Βαλκανικής χερσονήσου, της Ευρώπης και της Ασίας. Το μωσαϊκό τοπίων που διαμορφώνεται από δάση πεύκης και δρυός, τα οποία διακόπτονται από ξέφωτα, βοσκοτόπια και καλλιεργούμενες εκτάσεις αποτελεί το ιδανικό περιβάλλον για τα αρπακτικά πουλιά. Στο Εθνικό Πάρκο συναντώνται τρία από τα τέσσερα είδη γύπα της Ευρώπης (Μαυρόγυπας, Όρνιο και Ασπροπάρης), ενώ φιλοξενεί τη μοναδική αποικία Μαυρόγυπα στα Βαλκάνια. Επιβίβαση στα μικρά πουλμανάκια για να θαυμάσουμε το φημισμένο για τον πλούτο και την ποικιλία της άγριας ζωής, το δάσος της Δαδιάς. Στη συνέχεια, επιβίβαση στο πούλμαν και αναχώρηση για επίσκεψη σε ένα σημαντικό βυζαντινό μνημείο της Θράκης, την εκκλησία της Κοσμοσώτηρας στις Φέρες. Από εκεί, συνεχίζουμε για την Αλεξανδρούπολη όπου θα έχουμε χρόνο ελεύθερο για επίσκεψη των αξιοθέατων της πόλης , όπως το φάρο που είναι σύμβολο της πόλης και μνημείο πολιτιστικής κληρονομιάς, το Δημοτικό πάρκο, την εκκλησία του Αγίου Ελευθερίου, τα ερείπια των δύο τζαμιών, κ.α. Παραμονή για φαγητό σε κάποια από τις πολλές ψαροταβέρνες και αναχώρηση για το Πόρτο Λάγος το οποίο βρίσκεται στα όρια των νομών Ξάνθης και Ροδόπης, και συγκεκριμένα στο σημείο όπου η Λίμνη Βιστωνίδα ενώνεται με το Θρακικό Πέλαγος, σε μια τοποθεσία που συνδυάζεται με τρόπο μοναδικό το πράσινο του δάσους και το γαλάζιο της ελληνικής θάλασσας. Πρόκειται για ένα ήσυχο και γραφικό λιμανάκι το οποίο εξυπηρετεί βάρκες και ψαροκάικα της περιοχής, σκάφη αναψυχής αλλά διαθέτει και τις απαραίτητες υποδομές για μεταφορά αγαθών από εμπορικά πλοία. Παραμονή για καφέ στη λίμνη Βιστωνίδα η οποία είναι η 4η μεγαλύτερη λίμνη στην Ελλάδα με συνολική έκταση 45000 στρέμματα περίπου με μέγιστο μήκος 12,5 χλμ. μέγιστο πλάτος 7 χλμ. και μέσο βάθος 4 μέτρα και απότελεί έναν από τους μεγαλύτερούς υγροβιότοπους παγκοσμίως. Επιστροφή στην Ξάνθη. Χρόνος ελεύθερος για ξεκούραση. Διανυκτέρευση.\n3η ΜΕΡΑ, ΚΥΡΙΑΚΗ , 30/10/16, ΞΑΝΘΗ – ΣΤΑΥΡΟΥΠΟΛΗ - ΙΩΑΝΝΙΝΑ (514 χλμ.)\nΠρωινό. Αναχώρηση για το σιδηροδρομικό σταθμό της Ξάνθης, απ΄ όπου θα πάρουμε το τραίνο για τη Σταυρούπολη, διασχίζοντας του Τοξότες. Μία διαδρομή η οποία γεμίζει τον επισκέπτη με «πράσινες» εικόνες, γεμάτες με πηγές, παρθένα δάση και πέτρινα γεφύρια. Άφιξη στη γραφική Σταυρούπολη, χώρα των αρχαίων Δίων και «γειτόνισσα» του Νέστου, η οποία κερδίζει τις εντυπώσεις από την πρώτη στιγμή, χτισμένη σε έναν φυσικό εξώστη, στις πλαγιές χαμηλών λόφων. Στην είσοδο του χωριού, το μεγάλο «Καλώς ήρθατε» αποτυπώνει τη φιλοξενία και τη ζεστασιά των κατοίκων του. Ανεβαίνοντας τον λιθόχτιστο δρόμο που οδηγεί στην κεντρική πλατεία, μπορεί να θαυμάσει κανείς παλιά σπίτια, με ιδιαίτερο αρχιτεκτονικό ενδιαφέρον, διώροφες κατοικίες, που διακρίνονται για τα σαχνισιά τους (κλειστά μπαλκόνια που στηρίζονται σε καμπυλωτά δοκάρια), με νεοκλασικές επιρροές. Μια βόλτα στα σοκάκια που περιβάλλουν το επιβλητικό Δημαρχείο δικαιολογεί απόλυτα το χαρακτηρισμό του Παραδοσιακού Οικισμού που έχει δοθεί στο χωριό. Η εικόνα των λιθόχτιστων στενών, με τα γραφικά κτήρια και τους ξενώνες, γυρνάει το χρόνο πίσω, προκαλώντας μια γλυκιά μελαγχολία. Από εκεί, επιβίβαση στο πούλμαν και αναχώρηση για το χωριό Δαφνώνας. Ένας δρόμος στο κέντρο του χωριού (ανατολή-δύση), περνά από την πλατεία όπου βρίσκεται η εκκλησία του Αγίου Παντελεήμονα, τα καφενεία, οι ταβέρνες και γενικά το «εμπορικό κέντρο». Παλιά γραφικά σπιτάκια και πολλά καινούργια όλα φτιαγμένα ή επισκευασμένα με γούστο και σε απόλυτη αρμονία με το περιβάλλον. Από εκεί συνεχίζουμε για το χωριό Κομνηνά. Εκεί μπορεί να επισκεφθεί κανείς το πρώτο «Τηλεματικό Κέντρο» που λειτούργησε στην Ελλάδα - το δεύτερο λειτουργεί στην Κόνιτσα- όπου θα διαπιστώσει “ίδιοις όμασι” πώς οι νέες τεχνολογίες μπορούν να χρησιμοποιηθούν με επιτυχία για την προστασία και ανάδειξη του φυσικού περιβάλλοντος. Παραμονή για φαγητό και με ενδιάμεση στάση στο δρόμο για καφέ, επιστροφή στην πόλη μας, με έντονες εντυπώσεις και αναμνήσεις από την υπέροχη εκδρομή μας.\n** Για την έγκυρη κράτησή σας, θα πρέπει να δηλώσετε συμμετοχή έγκαιρα και να συνοδεύεται με προκαταβολή 60 κατ΄ άτομο. Δηλώσεις συμμετοχής 7 ημέρες πριν την αναχώρηση της εκδρομής δεν θα γίνονται δεκτές από το πρακτορείο. Αυτό γίνεται προς όφελος των πελατών οι οποίοι είναι συνεπείς στην εγγραφή τους, έτσι ώστε να είναι έγκαιρη η ενημέρωσή τους για την πραγματοποίηση της εκδρομής.\nΤΙΜΗ ΣΥΜΜΕΤΟΧΗΣ : 135 € / κατ΄ άτομο σε δίκλινα – τρίκλινα δωμάτια.\n-\tΔύο (2) διανυκτερεύσεις στην Ξάνθη σε επιλεγμένο ξενοδοχείο του γραφείου μας 3***.\n-\tΔύο (2) πρωινά.\n-\tΑτομικά εισιτήρια με τα πουλμανάκια για το Δάσος της Δαδιάς.\n-\tΑτομικά εισιτήρια τραίνου για τη διαδρομή Ξάνθη – Σταυρούπολη.\n-\tΣυνοδός γραφείου.\n-\tΕισόδους σε μουσεία, αρχαιολογικούς χώρους και κέντρα διασκέδασης.\n-\tΌ,τι αναφέρεται ως προαιρετικό ή προτεινόμενο στο πρόγραμμα.\nΌ, τι δεν αναφέρεται ρητά στα περιλαμβάνει


Ο ΧΑΦΙΕΣ: Νέα μελέτη επιβεβαιώνει αυτό που… θέλαμε βαθιά μέσα μας να είναι αλήθεια. Τα ζώα γελούν!\nΤο ανθρώπινο γέλιο είναι κοινό χαρακτηριστικό σε όλους μας, αλλά αποτελεί κατά κάποιο τρόπο ένα μυστήριο κομμάτι της εξέλιξής μας. Είναι ξεκάθαρο στους εξελικτικούς ψυχολόγους ότι γελάμε ως μέρος του παιχνιδιού, δίνοντας στους άλλους με αυτό τον τρόπο το σήμα της συνεργασίας και της φιλικότητας. Όμως, πώς ακριβώς εξελίχθηκε το γέλιο; Είμαστε το μόνο είδος του πλανήτη που γελάμε; Σε καμία περίπτωση:\nΤώρα οι ερευνητές επιβεβαιώνουν ότι και τα ζώα γελούν.\nΣε άρθρο που δημοσιεύτηκε στο επιστημονικό περιοδικό Bioacoustics, η ανθρωπολόγος Sasha Winkler και ο καθηγητής επικοινωνίας του UCLA Greg Bryant αναλύουν τη μελέτη τους πάνω στο φαινόμενο του γέλιου σε όλο το ζωικό βασίλειο. Το ζευγάρι επιστημόνων ερεύνησε την υπάρχουσα βιβλιογραφία πάνω στη συμπεριφορά παιχνιδιού των ζώων, αναζητώντας αναφορές φωνητικών σημάτων παιχνιδιού – ή αυτό που θα μπορούσε να θεωρηθεί ως γέλιο.\nΒρήκαν τέτοια φωνητικά στοιχεία σε τουλάχιστον 65 είδη. Η λίστα περιλαμβάνει μια σειρά πρωτευόντων, αγελάδων και σκύλων, αλεπούδων, φώκιας και μαγκούστας, όπως επίσης και σε τρία είδη πουλιών, στα οποία συμπεριλαμβάνονται τα μικρά παπαγαλάκια και οι Αυστραλιανές κίσσες.\n«Αυτή η μελέτη αποκαλύπτει λεπτομερώς πώς ένα φαινόμενο που κάποτε αποδιδόταν μόνο στους ανθρώπους αποδεικνύεται ότι συνδέεται στενά με μια συμπεριφορά που μοιράζονται πολλά είδη, συμπεριλαμβανομένων αυτών που διαχωρίστηκαν από τους ανθρώπους δεκάδες εκατομμύρια χρόνια πριν», αναφέρει ο Bryant.\nΤο γέλιο είναι η ανθρώπινη εκδοχή ενός εξελικτικά παλιού φωνητικού σήματος παιχνιδιού\nΟι ερευνητές αναζήτησαν πληροφορίες για το αν αυτές οι εκδηλώσεις των ζώων καταγράφονταν ως θορυβώδεις ή τονικές, δυνατές ή ήσυχες, υψηλής ή χαμηλής συχνότητας, σύντομες ή μεγαλύτερης διάρκειας, μία πρόσκληση ή ένα ρυθμικό μοτίβο – ώστε να βρουν γνωστά και κοινά χαρακτηριστικά των ήχων παιχνιδιού.\nΤο «παιχνίδι» στο ζωικό βασίλειο μοιάζει με πάλη, οπότε οι ήχοι παιχνιδιού βοηθούν τα ζώα να δηλώσουν ότι δεν είναι επιθετικά κατά τη διάρκεια τέτοιων στιγμών, όπως εξηγείται στο άρθρο. «Όταν γελάμε, συχνά παρέχουμε την πληροφορία στους άλλους ότι διασκεδάζουμε και επίσης τους προσκαλούμε να συμμετέχουν κι εκείνοι», περιγράφει η Winkler. «Ορισμένοι ειδικοί έχουν προτείνει τη θεωρία ότι αυτό το είδος φωνητικής συμπεριφοράς είναι κοινό σε πολλά ζώα που παίζουν, και ως τέτοιο, το γέλιο συνιστά την ανθρώπινη εκδοχή ενός εξελικτικά παλιού φωνητικού σήματος παιχνιδιού».\nΑν και οι Winkler και Bryant τονίζουν ότι η περαιτέρω παρατήρηση και έρευνα πάνω σε τέτοιους ήχους θα ήταν εξαιρετικά χρήσιμη και ενδιαφέρουσα, υπογραμμίζουν επίσης ότι μια τέτοια εργασία είναι δύσκολο να γίνει στην άγρια φύση, ειδικά για τα ζώα των οποίων οι ήχοι παιχνιδιού είναι πολύ χαμηλότερου τόνου. Πάντως, η πρόσφατη αυτή έρευνα μας βοηθά να ρίξουμε περισσότερο φως στην εξέλιξη της ανθρώπινης κοινωνικής συμπεριφοράς, αλλά και να αντιληφθούμε ότι είναι ακόμα πολλά στοιχεία που μοιραζόμαστε με τους υπόλοιπους συγκατοίκους στον πλανήτη.


ΟΙ ΑΛΛΑΓΕΣ ΣΤΟΝ ΚΩΔΙΚΑ ΦΠΑ ΜΕΧΡΙ ΤΟ Ν.4351/2015 Ανάλυση νέου εντύπου Περιοδικής Δήλωσης ΦΠΑ, κλπ. Ανάλυση διατάξεων του Kώδικα ΦΠΑ μέχρι και το Ν.4351/2015 - Νέο έντυπο ΦΠΑ έκδοσης 2015 - Νέα διαδικασία έκδοσης απαλλακτικού λόγω εξαγωγών\nΈναρξη: 10-02-2016\tΛήξη: 10-02-2016 Διάρκεια προγράμματος (ώρες): 6\nΕισηγητής: Ρουσάκη Α.\nείναι η ανάλυση των πρόσφατων τροποποιήσεων που έγιναν στον Κώδικα του ΦΠΑ- παρουσίαση του νέου εντύπου ΦΠΑ.\nσε Προϊστάμενους και στελέχη λογιστηρίου επιχειρήσεων και Οργανισμών. Αφορά άμεσα ελεύθερους επαγγελματίες Λογιστές και Λογιστικά γραφεία..\nτ. τμηματάρχης Δ/νσης ΦΠΑ Υπουργείου Οικονομικών, Εισηγήτρια σεμιναρίων με πολυετή διδακτική εμπειρία\nΔείτε αυτό το σεμινάριο https://www.taxheaven.gr/seminars/index/view/id/4174


Όνομα δυο βασιλισσών της Κύπρου κατά την περίοδο της Φραγκοκρατίας. Η πρώτη ήταν η Ελοΐζ ντε Μπράνσγουϊκ και η δεύτερη ήταν η Ελοΐζ Βισκόντη.\nΕλοΐζ ντε Μπράνσγουϊκ (Heloise of Brunswick): Ήταν σύζυγος του πρίγκιπα και κοντοστάβλη της Κύπρου Ιακώβου, αδελφού του βασιλιά της Κύπρου Πέτρου Α΄. Μετά τη δολοφονία του Πέτρου Α' (το 1369), ακολούθησε η εισβολή των Γενουατών στην Κύπρο ύστερα από πρόσκλησή τους από τη σύζυγο του Πέτρου, Ελεονώρα* της Αραγονίας. Ο Ιάκωβος ηγήθηκε της σκληρής αντίστασης κατά των Γενουατών, κυρίως από το κάστρο της Κερύνειας. Μετά την επίτευξη συμφωνίας, ο Ιάκωβος, μαζί με τη σύζυγό του Ελοΐζ, εγκατέλειψε την Κύπρο σύμφωνα με όρο και απαίτηση των Γενουατών. Οι τελευταίοι όμως τον συνέλαβαν με δόλο στην Ρόδο και τον μετέφεραν μαζί με τη σύζυγό του στη Γένουα, όπου τον κράτησαν αιχμάλωτο. Στη Γένουα γεννήθηκε ο πρωτότοκος γιος του Ιακώβου και της Ελοΐζ, ο κατοπινός βασιλιάς της Κύπρου Ιανός* (γεννήθηκε το 1374).\nΜετά το θάνατο του βασιλιά της Κύπρου Πέτρου Β' (διαδόχου του Πέτρου Α'), το 1382, βασιλιάς της Κύπρου ανακηρύχθηκε ο θείος του Ιάκωβος Α', που μπόρεσε τότε να επιστρέψει από την αιχμαλωσία του στη Γένουα. Ο Ιάκωβος Α' βασίλεψε από το 1382 μέχρι το 1398. Ήταν επίσης βασιλιάς των Ιεροσολύμων, ενώ έγινε και βασιλιάς της Αρμενίας μετά το θάνατο του Λέοντος Στ' της Αρμενίας (στα 1393) που ήταν κι αυτός της οικογένειας των Λουζινιανών.\nΕκτός από τον κατοπινό βασιλιά της Κύπρου Ιανό (1398 -1432), ο Ιάκωβος Α' και η Ελοΐζ απέκτησαν και τα ακόλουθα παιδιά: Τον Ούγο, που έγινε αρχιεπίσκοπος της Κύπρου, τον Φίλιππο, που έγινε κοντοστάβλης της Κύπρου, τον Ερρίκο, πρίγκιπα της Γαλιλαίας, τη Μαριέττα, που παντρεύτηκε το βασιλιά Λατισλάς της Νεάπολης, την Αγνή, την Εχίβη και την Ισαβέλλα.\nΟ Λεόντιος Μαχαιράς αφηγείται στο Χρονικόν του ότι επί ημερών του βασιλιά Ιακώβου Α' είχε συμβεί στην Κύπρο μια μεγάλη επιδημία εξαιτίας της οποίας ο πληθυσμός του νησιού αποδεκατίστηκε. Για να γλυτώσουν από το θανατικό, ο βασιλιάς και η βασίλισσα μαζί με την οικογένειά τους, έφυγαν από τη Λευκωσία και κατέφυγαν στο μοναστήρι του Μαχαιρά. Όταν όμως είδαν ότι το θανατικό εξαπλωνόταν, ο Ιάκωβος και η Ελοΐζ διερωτήθηκαν τι θα έκαναν εάν ζούσαν σ' ένα βασίλειο χωρίς υπηκόους, και προτίμησαν να πεθάνουν κι αυτοί μαζί με όλους τους άλλους. Έτσι, με μεγάλη λιτανεία στην οποία η βασίλισσα πορευόταν ξυπόλυτη και οδυρόμενη, επέστρεψαν στη Λευκωσία.\nΗ Ελοΐζ ντε Μπράνσγουϊκ ήταν κόρη του Φίλιππου, κόμη του Μπράνσγουϊκ, που έγινε σινεσκάρδος των Ιεροσολύμων από τον βασιλιά Πέτρο Α' τον οποίο και υπηρέτησε, κυρίως μετέχοντας σε πολεμικές επιχειρήσεις του στόλου του βασιλείου της Κύπρου. Η Ελοΐζ πέθανε το 1421, δηλαδή 23 χρόνια μετά το θάνατο του συζύγου της βασιλιά Ιακώβου (που πέθανε τον Σεπτέμβριο του 1398). Τόσο ο Ιάκωβος όσο και η Ελοΐζ τάφηκαν στο μοναστήρι του Αγίου Δομηνίκου, στη Λευκωσία.\nΕλοΐζ Βισκόντη (Heloise Visconte): Μέλος της γνωστής οικογένειας των Βισκόντη, σύζυγος του βασιλιά της Κύπρου Ιανού* (1398 -1432). Τον Ιανό παντρεύτηκε η Ελοΐζ προ του 1401 και έγινε έτσι βασίλισσα της Κύπρου, μέχρι το 1406 ή λίγο αργότερα, οπότε και πέθανε. Μετά το θάνατό της, ο βασιλιάς Ιανός νυμφεύθηκε για δεύτερη φορά, τη Σαρλότ ντε Μπουρμπόν (Charlotte de Bourbon) με την οποία απέκτησε 4 παιδιά, με πρωτότοκο τον κατοπινό βασιλιά της Κύπρου Ιωάννη Β' (1432 - 1458).\nΔάβιλας ή Ντάβιλα Αντώνιος Antonio d’ Avila\nΔήλος και Κύπρος\nΜπαρμπάτικο Βίκτωρ Vittore Barbadico


ΤΑΜΠΟΥΡΙ: Ιουνίου 2007\nΣήμερα γράφεται η ιστορία του τότε!\nΈγγραφα τα οποία δημοσιεύθηκαν, Τρίτη 26 Ιουνίου 2007, αποκαλύπτουν με αρκετές λεπτομέρειες τις παράνομε δραστηριότητες της Central Intelligence Agency (CIA) πριν από μερικές δεκαετίες κατά την διάρκεια του λεγόμενου Ψυχρού Πολέμου και την περίοδο της Βιετναμικής περιπέτειας. Τα απόχαρακτηρισμένα έγγραφα δίνουν μία ανάγλυφη εικόνα των παρανόμων δραστηριοτήτων της, παρουσιάζοντας αποδείξεις για μια ομαδική παράνοια και που και που άγνοια και ανικανότητα των ανθρώπων της να νοιώσουν την γενικότερη δυναμική των γεγονότων Παρόλο ότι μεγάλα κομμάτια των εγγράφων παραμένουν διαβαθμισμένα και έχουν πολλές κενές σελίδες, για να προστατευθούν οι πηγές και οι μέθοδοι είπε η CIA, αυτό που δόθηκε στην δημοσιότητα δίνει μία γεύση της έκτασης των δραστηριοτήτων της CIA του τότε . Τα έγγραφα επιβεβαιώνουν την ευρεία συμμετοχή των ΗΠΑ στην δολοφονία του Rafael Trujillo, προέδρου της Δομινικανής Δημοκρατίας τον Μάιο 1961, την απόπειρα δολοφονίας με δηλητήριο του προέδρου του Κονγκό Patrice Lumumba, και την χρησιμοποίηση των υπηρεσιών τής Μαφία στην προσπάθεια δολοφονίας του ηγέτη τής Κούβα Fidel Castro.\nΤα έγγραφα αποκαλύπτουν ότι η CIA μαζί με άλλες αμερικανικές υπηρεσίες εκπαίδευαν και εξόπλιζαν ξένους υπηκόους στις τεχνικές καταστολής των προοδευτικών κινημάτων στις χώρες τους εξυπηρετώντας τα συμφέροντα των ντόπιων ελίτ και κατ΄επέκταση τα συμφέροντα των ΗΠΑ (School of the Americas, Gladio). Βασανιστήρια ή εξελιγμένες ανακριτικοί μέθοδοι αν προτιμάται χρησιμοποιήθηκαν κατά κόρων όπως μαρτυρεί η υπόθεση του Ρώσου Nosenko, οποίος φυλακίστηκε για 3 χρόνια και ανακρινόταν\nΣτο εσωτερικό των ΗΠΑ οι παρακολουθήσεις, οι υποκλοπές, οι συκοφαντίες και η δυσφήμιση των υπόπτων για κομμουνιστικές συμπάθειες και των αγωνιστών του αντιπολεμικού κινήματος κατά την εποχή του Βιετνάμ ήταν ρουτίνα και είχαν την εκ των άνω ευλογία. Οι δραστηριότητες αυτές δεν είχαν τίποτα να ζηλέψουν από τις αντίστοιχες της πάλαι ποτέ Stasi.\nΗ δημοσίευση των εγγράφων, κατά έγκριτους αναλυτές, αποσκοπεί στη εκτροπή της προσοχής της κοινής γνώμης από τα αίσχη του Guantanamo, των ιπταμένων express του μεσονυχτιού, τα βασανιστήρια, τις απαγωγές και τις εξαφανίσεις ανθρώπων. Είναι, επί πλέον, μια θεραπευτική εξομολόγηση ένα είδος ομαδικής και συλλογικής ψυχανάλυσης της αμερικάνικης ελίτ που από τα ακριβά ιδιωτικά σχολεία, τα αποστειρωμένα περιβάλλοντα του Yale, Princeton, Harvard εμπνευσμένη από την αμερικάνικη ιστορική νομοτέλεια (Manifest Destiny) επωμίστηκε το βάρος της αποστολής ανάσχεσης της Σοβιετικής Ένωσης και της επιβολής στούς λαούς του κόσμου των αμερικάνικων αξιών apple pie, Coca-Cola και Chevrolette. Όρμησαν με πάθος να αλλάξουν τον κόσμο. Οδηγήθηκαν από τις πλάνες τους. Ακολούθησαν την αλήθεια της ιστορίας και άφησαν ίχνη από ταφόπετρες. Θα μπορούσαμε να τους παραλληλίσουμε με τον Kurtz της "Καρδίας του Σκότους" του Conrad η τον συνταγματάρχη Kurtz της "Αποκάλυψη Τώρα" του Coppola. Δυστυχώς οι άνθρωποι αυτοί θυμίζουν τον ανεκδιήγητο νεαρό που αφού δολοφόνησε την μάνα του και τον πατέρα του ζητούσε την επιείκεια του κακουργιοδικείου γιατί ήταν ορφανός.\nΤα έγγραφα τα οποία δόθηκαν στην δημοσιότητα δεν λένε τίποτα καινούργιο. Όλα όσα αναφέρουν και περιγράφουν έχουν ήδη γραφεί και περιγραφεί σε δεκάδες βιβλία και εκατοντάδες άρθρα Τα βιβλία και τα άρθρα που περιέγραφαν τότε τις ανομολόγητες δραστηριότητες, τα πραξικοπήματα, τις δολοφονίες, τις εξαγορές συνειδήσεων της αμερικανικής αυτής υπηρεσίας οι απολογητές της CIA στις ΗΠΑ και ανά τον κόσμο τα απέρριπταν σαν αποκυήματα νοσηρών εγκεφάλων ερωτευμένων με την συνωμοσιολογία, και οι συγγραφείς χαρακτηρίζονταν σαν λάτρεις της συνωμοσιολογικής ερμηνείας της ιστορίας.\nΣήμερα τα έγγραφα αυτά αποδεικνύουν περίτρανα ότι οι συνωμοσιολογία του χθες είναι η ιστορία του σήμερα. Έτσι και τώρα αυτά που οι ρέκτες του σήμερα χαρακτηρίζουν εύκολα και ανερυθρίαστα συνωμοσιολογία θα είναι σε μερικά χρόνια "πραγματική ιστορική εμπειρία". Σήμερα, τώρα οι Μανδραβέληδες, οι Δημου, οι Καρκαγίαννηδες, οι Ιοί της γρίπης, οι Σωμερίτηδες, Μίχες, Ανδριανόπουλοι, ξέχασα πολλούς..... χτυπιούνται και ωρύονται εναντίον των δήθεν συνωμοσιολόγων Μετά από 50-60 χρόνια ένα καινούργιο κύμα αποχαρακτηρισμένων εγγράφων κάποιας υπηρεσίας, κάπου θα ρίξει φως στα γεγονότα του σήμερα στην Ελλάδα και τον κόσμο. Θα είναι όμως πολύ αργά, γιατί η δουλειά θα έχει γίνει. Θα τα διαβάσουνε τα εγγόνια μας. Θα βγάλουν ένα πω! πω! και θα γυρίσουν από την άλλη μεριά για να συνεχίσουν τον ύπνο τους....όπως κάνουμε και εμείς σήμερα.\nΑναρτήθηκε από maximos στις Σάββατο, Ιουνίου 30, 2007 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΣΙΑ, CIA, maximos\nτου Pόδη Pούφου\nΤο προφητικό μυθιστόρημα ενός από τους σημαντικότερους πεζογράφους της πρώτης μεταπολεμικής γενιάς. Ένα συναρπαστικό αφήγημα για την κρίση ενός ολόκληρου πολιτισμού. Ένα βιβλίο αναφοράς για τη σύγχρονη ελληνική πεζογραφία.\nO Pόδης Pούφος γεννήθηκε το 1924 και πέθανε το 1972. Yπηρέτησε στο Yπουργείο Eξωτερικών, απ’ όπου και απολύθηκε το 1969 από τη στρατιωτική δικτατορία. Eκτός από το μυθιστόρημα Oι Γραικύλοι, που είναι και το τελευταίο του, έχει εκδώσει το Xρονικό μιας Σταυροφορίας και τη Xάλκινη Eποχή. Mετέφρασε επίσης τα Eλληνικά του Ξενοφώντα και έχει αφήσει ένα αρκετά σημαντικό δοκιμιογραφικό έργο.\nΕτικέτες Οι Γραικύλοι, Ρουφος, maximos\nΟ στίχος που λείπει!....\n....Να πάρω το ντουφέκι μου....\n...για να σκοτώσω Γερμανούς και Έλληνες προδότες....\n...να κάνω μάνες δίχως γιούς......\nΑναρτήθηκε από maximos στις Παρασκευή, Ιουνίου 29, 2007 2 σχόλια:\nΗ Γιαννάκου επιμένει\nΕίναι πραγματικό απορίας άξιο. Μετά από τόση κατακραυγή τόση αγανάκτηση η κυρία Γιαννάκου με τα παραπαίδια της να επιμένει για το κατάπτηστο σχολικό βιβλίο Ιστορίας.\nΔήλωσε ότι: "...όπου γίνεται ένα λάθος μπορούν να το διορθώσουν οι επιστήμονες. Μμόνον αυτοί...." Φαίνεται ότι η κυρία αυτή αναγνωρίζει, σύμφωνα με τα λεγόμενά της, σαν επιστήμονες μόνο τους επιδοτούμενους από τα ξένα κέντρα. "...οι τόμοι αυτοί έχουν χρηματοδοτηθεί από τα υπουργεία Εξωτερικών των ΗΠΑ και της Γερμανίας, τον Οργανισμό των ΗΠΑ για τη Διεθνή Ανάπτυξη (USAID), το Σύμφωνο Σταθερότητας για τη Νοτιοανατολική Ευρώπη και το Ίδρυμα «Α.Γ. Λεβέντη»,..." όλοι οι άλλοι συμπεριλαμβανομένης και της Ακαδημίας Αθηνών ανήκουν στην κατηγορία του κτηνοτρόφου, βοσκού η νοικοκυράς και είναι αμελητέοι και δεν τους πέφτει λόγος. Το αποκορύφωμα του θράσους είναι η δήλωση της:\n«Τότε, μην ψηφίζετε ΝΔ στις εκλογές»! Μήπως έχει δίκιο. Οι Έλληνες τις ημέρες των εκλογών θα ξεφουσκώσουν και σαν καλά πρόβατα θα μπούνε στο μαντρί και θα ρίξουν την ψήφο τους όπως τους θέλουν και εκεί που την θέλουν. Οψόμεθα. Οι ερχόμενες εκλογές θα μας μετρήσουν και θα δείξουν. Πόσοι και τι πραγματικά είμαστε.......\nΑναρτήθηκε από maximos στις Παρασκευή, Ιουνίου 29, 2007 3 σχόλια: Σύνδεσμοι σε αυτήν την ανάρτηση\nHμερομηνία : 26-01-07-\nΜ. Γιαννάκου: «Θα κάνουμε αυτό που πρέπει με το βιβλίο Ιστορίας της ΣΤ' Δημοτικού"\n«Θα κάνουμε αυτό που πρέπει σε σχέση με το βιβλίο Ιστορίας της ΣΤ' Δημοτικού» δήλωσε η υπουργός Εθνικής Παιδείας και Θρησκευμάτων Μαριέττα Γιαννάκου, απαντώντας σε σχετική επίκαιρη ερώτηση του ανεξάρτητου βουλευτή Α' Θεσσαλονίκης, Στέλιου Παπαθεμελή.\nΌπως είπε η κ. Γιαννάκου, το βιβλίο έχει ελαττώματα, ωστόσο έχουμε τη δυνατότητα, πριν αυτό αξιολογηθεί συνολικά την επόμενη χρονιά, να ενθέσουμε συμπληρωματικό φυλλάδιο και να καλέσουμε τη συγγραφέα για να τροποποιήσει ορισμένα σημεία. Σύμφωνα με την υπουργό, η Ιστορία της έκτης Δημοτικού δεν μπορεί να είναι 500 σελίδες και να αφηγείται τα πάντα. «Δεν μπορείτε να γράψετε όλες τις αλήθειες στις 150 σελίδες του. Το βιβλίο έχει ελαττώματα και εμείς θα κάνουμε αυτό που πρέπει, αλλά εγώ δεν θα αποσύρω άλλο ένα βιβλίο Ιστορίας όπως έγινε στο παρελθόν με σχολικά εγχειρίδια που περιείχαν κραυγαλέες ανακρίβειες», είπε η κ. Γιαννάκου.\nΑπό την πλευρά του, ο κ. Παπαθεμελής είπε ότι δεν αντιτίθεται στη λιτότητα του βιβλίου αλλά στην περιγραφή γεγονότων όπως η έξοδος του Μεσολογγίου και τη σφαγή της Σμύρνης. Όπως είπε ο κ. Παπαθεμελής η πρώτη περιγράφεται ως κίνηση των πολιορκημένων να βγουν από την πολιορκημένη πόλη ενώ η δεύτερη ως συνωστισμό χιλιάδων Ελλήνων στο λιμάνι προσπαθώντας να μπουν στα πλοία και να φύγουν για την Ελλάδα. Αυτό το βιβλίο χαρακτηρίζεται από προσπάθεια «αποεθνοποίησης και αποχριστιανοποίησης της ιστορίας» της Ιστορίας είπε ο κ. Παπαθεμελής.\nΟ βουλευτής Α' Θεσσαλονίκης αναφέρθηκε επίσης στο τετράτομο «εναλλακτικό εκπαιδευτικό υλικό» του Κέντρου για τη Δημοκρατία και τη Συμφιλίωση στη Νοτιοανατολική Ευρώπη (CDRSEE) που εστάλη στο υπουργείο Παιδείας για διανομή στους εκπαιδευτικούς. Οι συγγραφείς του, περιγράφουν το παιδομάζωμα ως πρωτότυπη οθωμανική πρακτική για τη στρατολόγηση ανθρώπων που θα στελέχωναν τις υπηρεσίες του σουλτάνου επισήμανε ο κ. Παπαθεμελής. Τέτοια κείμενα κινούνται στα πλαίσια της περιβόητης άγριας παγκοσμιοποίησης, όπου η έννοια του έθνους-κράτους είναι εχθρική σημείωσε ο βουλευτής.\nΑπαντώντας, η υπουργός είπε ότι οι τόμοι αυτοί έχουν χρηματοδοτηθεί από τα υπουργεία Εξωτερικών των ΗΠΑ και της Γερμανίας, τον Οργανισμό των ΗΠΑ για τη Διεθνή Ανάπτυξη (USAID), το Σύμφωνο Σταθερότητας για τη Νοτιοανατολική Ευρώπη και το Ίδρυμα «Α.Γ. Λεβέντη», αλλά διαπιστώθηκε ότι δεν έχουν σημαντική αναφορά στις πηγές. Όπως είπε η κ. Γιαννάκου, τα βιβλία αυτά δεν εστάλησαν στους εκπαιδευτικούς, παρά την πρόταση της υπηρεσίας που βασίστηκε σε θετική γνώμη του Παιδαγωγικού Ινστιτούτου. Ο αρμόδιος υφυπουργός δεν υπέγραψε την αποστολή σημείωσε η κ. Γιαννάκου και συνέχισε: Αυτό θα μπορούσε να γίνει υπό τις προϋποθέσεις να καταγραφούν οι πηγές και να υπάρξει προλογικό σημείωμα. Διευκρίνισε, δε, ότι «το τετράτομο δεν έχει σχέση με το βιβλίο της Ιστορίας της στ' δημοτικού. Υπηρετεί άλλο σκοπό, που αντιλαμβάνεστε, στη περιοχή μας [..] Δεν έχει σταλεί, και παρά τη θετική απόφαση του Παιδαγωγικού Ινστιτούτου επανεξετάζεται από μένα προσωπικά» είπε η κ. Γιαννάκου.\nΚατά ένα παράξενο λόγο δεν μπορώ να βρώ στην\nηλεκτονικη "Καθημερινή" την ομολογία της\nκυρίας "υπουργού" για το ποιός πληρώνει τα οργανα.\nΑναρτήθηκε από maximos στις Πέμπτη, Ιουνίου 28, 2007 1 σχόλιο: Σύνδεσμοι σε αυτήν την ανάρτηση\nISBN : 960-375-922-8\nΔιαστάσεις : 14x20,5\nΕκδότης : Εκδόσεις Μεταίχμιο\nΕτος έκδοσης : 2006\nΤιμή καταλόγου : 18 ευρώ.\nΤιμή bookstore.gr : 16,2 ευρώ\nΜια φανταστική ιστορία για τα παιχνίδια που παίζει ο χρόνος ακόμα και σ' εκείνους οι οποίοι κάποτε κρατούσαν μαστίγιο. Δεκέμβριος 1944. Μες στην παραφροσύνη του Εμφυλίου μια γυναίκα θα χάσει το ένδοξο όνομά της, αλλά όχι τη ζωή της. Πενήντα χρόνια μετά ένας νεαρός γιατρός αναζητά την αλήθεια...\nΔιαβάστε τι έγραψε ο Τύπος για το βιβλίο αυτό !\nΜανώλης Πιμπλής, ΤΑ ΝΕΑ (Βιβλιοδρόμιο), 24/3/2006\n[...] Το βιβλίο απαιτεί την προσοχή του αναγνώστη. Να γυρίσει κανείς σε σελίδες που ήδη διάβασε. Ακόμη και να συμβουλευθεί και άλλες πηγές. Κρατάει αμείωτο το ενδιαφέρον, καθώς μιλάει για μια Αθήνα που φλεγόταν. Ισορροπεί σε τεντωμένο σχοινί, κρατώντας την οφειλόμενη απόσταση σε γεγονότα που μόνο πάθη γεννούν.\nΚωστής Παπαγιώργης, Ο ΚΟΣΜΟΣ ΤΟΥ ΕΠΕΝΔΥΤΗ, 1/4/2006\n[...] Οσάκις οι ποιητές στρέφονται στην πεζογραφία, οι γραμματολόγοι ανησυχούν, αλλά η φλέβα, αν υπάρχει, βάζει τα πράγματα στη θέση τους. Πέρα από το βίο της μεγάλης ηθοποιού, η οποία πήγε άδικα, όπως και τόσοι άλλοι στα Δεκεμβριανά, ο σημερινός αναγνώστης έχει τη χρυσή ευκαιρία να δει την εποχή με πιο διακριτά χρώματα, καθότι σπανίζει στη φιλολογία της Αριστεράς ο ρόλος του κομμουνιστή ως εκτελεστή. Οι σκηνές όπου οι συλληφθέντες σκύβουν να λύσουν τα κορδόνια τους και οι δήμιοι τους χτυπούν πισωκέφαλα με τσεκούρι δύσκολα θα χαθούν από τη μνήμη του. Εκτός των άλλων, ο Μάνος είναι και ασυναγώνιστος αθηναιογράφος, γράφει για μια κοινωνία που βούλιαξε στο παρελθόν, πενθώντας τα πάντα - άλλωστε το πένθος είναι η μούσα αυτού του έκτακτου ανθρώπου, ζωή να 'χει.\nΣτέφανος Δάνδολος, Η ΒΡΑΔΥΝΗ, 4/4/2006\n[...] Εάν το «Ο καιρός των χρυσανθέμων» ήταν ένα «εν γένει αφιέρωμα στο θέατρο των αισθήσεων» (σύμφωνα με τον Κώστα Γεωργουσόπουλο), τούτο το δεύτερο μυθιστόρημά του είναι ένα εν γένει αφιέρωμα στο θέατρο της μνήμης. Και έχει υπηρετηθεί από έναν πυκνό λόγο και μια εσωτερική αρχιτεκτονική που βρίθει πολλαπλών αναγνώσεων. Πάντως, ο Ελευθερίου στέκεται αγέρωχος μακριά από οποιαδήποτε πλευρά. Δεν εξιδανικεύει και δεν κατηγορεί. Και αυτό είναι το μεγάλο του προσόν: το ότι απλά καταγράφει. Και συμπονά τους θύτες όσο και τα θύματα.\nΤίνα Μανδηλαρά, ΠΡΩΤΟ ΘΕΜΑ, 9/4/2006\n[...] η ακατάλυτη πένα του κ. Μάνου Ελευθερίου αποφάσισε να δώσει μια μυθιστορηματική διάσταση σε ένα πρόσωπο υπαρκτό, τη γνωστή ηθοποιό του θεάτρου Ελένη Παπαδάκη. Άλλωστε η διάσημη «Καλλιτέχνιδα» [...] στοίχειωσε τις αναμνήσεις αρκετών συγγραφέων και τις αιματοβαμμένες σελίδες του ελληνικού εμφυλίου. Μεταξύ αυτών και του βραβευμένου συγγραφέα κ. Ελευθερίου που εισχώρησε στο τεράστιο αρχείο της και βρήκε στο πρόσωπό της την ιδανική ηρωίδα του. Φέρνοντάς την πίσω στη ζωή κατάφερε να δώσει μυθιστορηματική συνέχεια σε μια ιστορία ούτως ή άλλως παράδοξη και αινιγματική. Και δένοντας περίτεχνα το μυθιστορηματικό μέρος με το ιστορικό, μιλάει ξανά για τον κύκλο του αίματος που στοίχειωσε την ελληνική τραγωδία και ιστορία. [...] Το μυθιστόρημα [του Μάνου Ελευθερίου], εκτός από τα πολύτιμα στοιχεία που παραθέτει από πλήθος ιστορικά αρχεία, είναι ένα μυθιστόρημα που διαβάζεται απνευστί και εγείρει μεγάλα ερωτήματα για την ίδια την ανθρώπινη φύση και ιστορία.\nΟδυσσέας Ιωάννου, Ως3, Μάιος 2006\nΤο βιβλίο αυτό έπρεπε να κυκλοφορήσει. Και σαν λογοτεχνία και σαν Ιστορία. Εκείνη η θεοσκότεινη περίοδος της Ιστορίας μας έχει κρύψει πολύ πράμα κάτω από το χαλί. Έχει πολύ χώμα τυφλής εκδίκησης που πρέπει να αφαιρεθεί για να καθαρίσουν τα μικρά ή μεγάλα κομμάτια ιδεολογίας και διαφορετικής αντίληψης του Κόσμου, που σαφώς και υπήρχαν. Δεν ξέρω αν έχει νόημα να κρίνουμε εμείς το τι ήταν εκείνο που οδήγησε τότε απλούς ανθρώπους στις πιο αποτρόπαιες πράξεις. Σίγουρα όμως οφείλουμε -ακόμη κι αν κάποτε τις κατανοήσουμε- να μην τις δικαιολογούμε άλλο. Για να μην τις συναντήσουμε μπροστά μας στις μάχες που έρχονται.\nΚώστας Καλημέρης, www.Hridanos.gr, Μάιος 2006\n[...] η μεγάλη ικανότητα του Μάνου Ελευθερίου συγκεντρώνεται στο χάδι της παρατηρητικότητάς του. Η μολυβιά του έχει αφή για τις πιο μικρές λεπτομέρειες. Συναντά τις πληροφορίες, τις φωτοσκιάσεις, την υφή των υφασμάτων και τα χρηστικά αντικείμενα με τις ίδιες αξίες. Συμβολίζει τη ζωή χρησιμοποιώντας αισθητική και αισθησιασμό, ενώ αναζητά και βρίσκει τις μικρές χειρονομίες.\nΡούλα Γεωργακοπούλου, ΤΑ ΝΕΑ (Βιβλιοδρόμιο)\nΜε κατοχικά αρχεία που καίνε ανακατεύεται ο Μάνος Ελευθερίου, ο οποίος από την αρχή του χρόνου απολαμβάνει της προτιμήσεως του κοινού αφού Η γυναίκα που πέθανε δύο φορές, με θέμα τον μυστηριώδη θάνατο της θεατρίνας Ελένης Παπαδάκη, βρίσκεται ψηλά στη λίστα με τα ευπώλητα.\nΚωστής Παπαγιώργης, Ο ΚΟΣΜΟΣ ΤΟΥ ΕΠΕΝΔΥΤΗ\nΣτέφανος Δάνδολος, Η ΒΡΑΔΥΝΗ\nΑναρτήθηκε από maximos στις Δευτέρα, Ιουνίου 25, 2007 Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Αθήνα 1944, δεκεμβρης 44, δεκεμβριανα, ελενη Παπαδακη, ο μγαλοσς δεκεμβρης\nΟ Βερναρδάκης γενικεύοντας την κριτική του καταδικάζει την πλημμυρίδα των αγαθών και των ιδεών πού έρχονται από τη Δύση και έχουν κατακλύσει την Ελλάδα. Έτσι οι Έλληνες φαίνονται σαν να πήδησαν, μ' ένα απότομο άλμα, στη μέση της Δυτ. Ευρώπης του 19ου αιώνα και σα να γύρισαν την πλάτη τους στη ελιτιστική τους παράδοση πού την άφησαν ανεκμετάλλευτη και αναξιοποίητη με μια λέξη, την περιφρόνησαν. «Απαρνηθήκαμε τα πάτρια, γράφει, και δανεισθήκαμε ολόκληρο τον βίον ημών εκ της Δύσεως. Και πρώτον μεν απαρνηθήκαμε κατ' ουσία αν όχι και κατά τύπους, το πάτριο θρήσκευμα και λατρεύσαμε την θεότητα της γαλλικής επαναστάσεως την raison. Εάν δε και δεν εξέπνευσε ακόμη όλως παρ' ημίν η εις Χριστό πίστη, ψυχορραγεί όμως. Αφήκαμε τον εθνικό ημών στρατό και δανεισθήκαμε τον τακτικό της Ευρώπης. Αφήκαμε τα πάτρια ήθη και δανεισθήκαμε τα της Δύσης. Αφήκαμε την πάτριο δίαιτα και ενδυμασία και δανεισθήκαμε την των Φράγκων. Αφήκαμε την εθνική ποίηση και φιλολογία, και δανεισθήκαμε τα γαλλικά μυθιστορήματα. Αφήκαμε επί τέλους την πάτριον βασιλεία και δανεισθήκαμε παρά της Αγγλίας το\nΣύνταγμα. Ιδού λοιπόν από αναγεννήσεως και εφεξής ολόκληρος ο ευρωπαϊκός βίος, εισρεύσας εις ημάς ακωλύτως και δια μιας: Δαψιλής και άφθονος. Ήταν τούτο ορθόν και φρόνιμο; Εγώ μεν διστάζω να ανταποκριθώ μετά βεβαιότητας, άλλ' ή ιστορία μαρτυρεί, ότι όσο ξένος πολιτισμός εισέρευσε βιαίως και αδιακρίτως εις ξένον έθνος, ουδέποτε είχε αγαθά αποτελέσματα την δε αλήθεια ταύτη δεν διέψευσε μέχρι σήμερον ουδ' αυτή ή καθημερινή περί ημάς αυτούς πείρα ....η εις την γαλλική επανάσταση και σύνταγμα πίστις ουδέν άλλο παρήγαγε μέχρι τούδε και άλλο θέλει παραγάγει πάντοτε, ει μη μανιώδεις εραστές της εξουσίας και του κεντρικού" ταμείου......\n2. Κύριοι υπεύθυνοι για όλα αυτά είναι οι πολιτικοί άνδρες. Είναι αναντίρρητα φιλοπάτριδες,\nδημιούργησαν μια προνομιούχο αριστοκρατία και «αντί της εις συντηρητικούς και προοδευτικούς εύκοσμου και σώφρονος καταστάσεως και διαιρέσεως πολιτικού βίου» μετέβαλαν την Ελλάδα «εις πανδαιμόνιο διχόνοιας και κομματικών παθών» με αρχή και τέλος την αχαλίνωτη και αδιάντροπη ιδιοτέλεια. Και αυτή ή ψευτοαριστοκρατία δεν είναι άλλη παρά οι υπάλληλοι του κράτους από πρωθυπουργό ως τον κλητήρα. Επομένως, το κράτος είναι διαιρεμένο σε δύο τάξεις στους ελευθέρους - και αυτοί είναι οι υπάλληλοι - και στους δούλους και αυτοί είναι όσοι με τον ίδρώτα του προσώπου τους γεμίζουν το ταμείο του κράτους πού αδειάζουν οι άλλοι. Και σε κάθε νέα φάση της σελήνης, δηλαδή σε κάθε νέα εκλογή των αντιπροσώπων του κράτους, εσμοί ολόκλήροι νέων κηφήνων πειναλέων, για τους οποίους δημιουργούνται νέες θέσεις, εισορμούν στη συνταγματική πολιτεία και αφού αυτοί αδειάσουν το ταμείο τους διαδέχονται άλλοι πολύ περισσότεροι περισσότερο πειναλέοι και ούτω καθεξής. Καμιά συνταγματική πολιτεία δεν έχει τόσο πολλούςλειτουργούς, όσους ή ελληνική.\nΕναντίον του πανεπιστημίου πουδεν μπόρεσε να φθάσει στο ύψος των ευρωπαϊκών, κυρίως των γερμανικών, μολονότι ο οργανισμός τους μεταφυτεύθηκε «αυτός αυτότατος» στην Ελλάδα. Και γιατί αυτό; Γιατί «όπως ή σχολή των Ευελπίδων, όπως τόσα άλλα καθιδρύματα, τόσοι άλλοι θεσμοί, ει και καθ' εαυτούς χρήσιμοι και αναγκαίοι, διεστράφησαν όμως εις τας χείρας ημών και εκφαυλίσθησαν, ούτω και το Πανεπιστήμιο από καθιδρύματος χρησίμου και εθνωφελώς κατάντησε και αυτό μία εκ των πέντε δέκα μεγάλων πληγών του πολιτικού ημών σώματος. Προ πολλών ήδη ετών το Πανεπιστήμιον δεν κάμνει τίποτε άλλο, κυρίως ειπείν, ει μη να αραιώνει τις τάξεις των παραγωγικών μελισσών, και να συμπυκνώνει τις τάξεις των αργών και εθνοβόρων κηφήνων, των λειτουργών του συντάγματος. Μεράκια αστοιχείωτα τα πλείστα ως προς τις γνώσεις, ανερμάτιστα δε ηθικώς και θρησκευτικώς της ανατροφής, και κοινωνικώς δε πολλάκις άξεστα, διερχόμενα αβρόχοις ποσίν ως επί το πολύ τα γυμνάσια του κράτους εξ ων απολύονται συνήθως δι' απειλών και ύβρεων εισέρχονται εις το Πανεπιστήμιον 'με τα τσαρούχια' το δη λεγόμενο, όπου φυσιούνται και εξάπτονται και τυφούνται, και αντί να εγκύπτουν εις την σπουδή και μελέτη της επιστήμης,\nΆλλα και τη στρατιωτική οργάνωση της χώρας ειρωνεύεται, ενώ ο Ψυχάρης στο «Ταξίδι» του εκφράζεται με ενθουσιασμό για τον στρατό και τους αξιωματικούς και δεν πιστεύει ότι στην Ευρώπη μπορεί να βρει κανείς καλύτερους. Μιλεί ο «αλύτρωτος», πού στον\nστρατό βλέπει το όργανο της μελλοντικής «αποκαταστάσεως» του έθνους.\nΕτικέτες βερναρδάκης, ελλαδα, κόμματα, κομματοκρατία, πολιτικοί\nΑναρτήθηκε από maximos στις Σάββατο, Ιουνίου 23, 2007 1 σχόλιο: Σύνδεσμοι σε αυτήν την ανάρτηση\nΜη φοβάσαι καλέ μου άνθρωπε. Μετά απο μερικές δεκαετίες θα σου ζητήσουν συγγνώμη, και ένας Λίακος η μία Ρεπούση θα μας πούν ότι ήσουνα σε Αποκριάτικό πάρτυ και ότι παρίστανες το άγαλμα της "Ελευθερίας" , και ένας Παπαχελάς με την συντεχνία του θα εξαπολύεται ακάθεκτος κατά εκείνων που θα το βλέπουνε διαφορετικά.\nΜία συγγνώμη είναι αυτή, άστειν και ας πέσει κάτω.....\nΑναρτήθηκε από maximos στις Τρίτη, Ιουνίου 19, 2007 Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από maximos στις Δευτέρα, Ιουνίου 18, 2007 2 σχόλια: Σύνδεσμοι σε αυτήν την ανάρτηση\nΑναρτήθηκε από maximos στις Κυριακή, Ιουνίου 03, 2007 Δεν υπάρχουν σχόλια: Σύνδεσμοι σε αυτήν την ανάρτηση\nΜία ενδιαφέρουσα προσθήκη στο " CIA καί Αριστερά"\nΟ « Ιός της Ελευθεροτυπίας»: Νεοταξική ανάπλαση]\nΑναρτήθηκε από maximos στις Κυριακή, Ιουνίου 03, 2007 2 σχόλια: Σύνδεσμοι σε αυτήν την ανάρτηση\nΕτικέτες Ελλαδα Νεα τάξη, Ιος, ΣΙΑ, CIA αριστερα


newpolitikologia: Τι λέει ένας ιατροδικαστής για τα φρικτά μαρτύρια του Κυρίου ...\nΤι λέει ένας ιατροδικαστής για τα φρικτά μαρτύρια του Κυρίου ...\n– Τα μαρτύρια πριν από τη Σταύρωση ποια ήταν και ποια επίπτωση είχαν;\n– Μετά τη σύλληψη ο Ιησούς πέρασε από έξι εξαντλητικές και κακόπιστες ανακρίσεις. Από τον Αννα, τον Καϊάφα, το Συνέδριο, τον Πιλάτο, τον Ηρώδη και ξανά από τον Πιλάτο. Στα μεσοδιαστήματα κακοποιήθηκε με τέσσερις πολύωρους καιβάρβαρους βασανισμούς. Μεταξύ των ανακρίσεων και των βασανισμών σύρθηκε αλυσοδεμένος και δερόμενος έξι φορές. Η απόσταση που διήνυσε με τις αλυσίδες ήταν περίπου έξι χιλιόμετρα. Και όλα αυτά νηστικός, διψασμένος και άυπνος.\n– Οι πιέσεις τι ρόλο έπαιξαν;\n– Του ασκήθηκε έντονη ψυχοσωματική βια, τον έγδυσαν τρεις φορές, τον έντυσαν άλλες τόσες, τον μαστίγωσαν, του φόρεσαν το ακάνθινο στεφάνι και του φόρτωσαν τον βαρύ Σταυρό. Στις ανακρίσεις τον διέσυραν και τον εξευτέλισαν. Ηθελαν με κάθε τρόπο να τον κάνουν να λυγίσει.\n– Μεταξύ άλλων, μαστιγώθηκε.\n– Ναι. Η μαστίγωση γινόταν με φραγγέλιο, που είχε λουριά με απολήξεις σφαιρίδια και άκρες από κόκαλα. Κάθε φορά που έπεφτε στο σώμα το μαστίγιο αυτά τα αντικείμενα έμπαιναν μέσα στις σάρκες και όταν το τραβούσε ο βασανιστής για να ξαναχτυπήσει έσκιζαν το δέρμα. Οι πληγές που προκάλεσαν ήταν φοβερές σε όλη την οπίσθια επιφάνεια και την πλάγια κοιλιακή και θωρακική χώρα, που πρέπει να ήταν καταματωμένη. Πρέπει να έχασε πολύ μεγάλη ποσότητα αίματος ο Χριστός μόνο από αυτό.\n– Ως προς τον Σταυρό που κουβάλησε;\n– Όταν ο Κύριος φορτώθηκε τον Σταυρό έπρεπε να κουβαλήσει ένα ξύλο που δεν ήταν πλανισμένο (όπως το βλέπουμε στις αγιογραφίες). Ηταν δυο κορμοί γεμάτοι σκληρό φλοιό και ρόζους και καταλαβαίνετε τι έγινε όταν πέταξαν πάνω στην πλάτη του το οριζόντιο τμήμα. Την ήδη καταματωμένη πλάτη από τη μαστίγωση. Αυτός ο βαρύς κορμός μπήκε μέσα στις πληγές προκαλώντας αφόρητο πόνο. Στη συνέχεια ο Ιησούς κυριολεκτικά σέρνει τα βήματά Του και υποφέρει. Πλέον δεν έχει ανάσες και αρκετό οξυγόνο. Το αίμα Του λιγοστεύει και κάποια στιγμή λυγίζουν τα γόνατά Του και είναι αδύνατον να προχωρήσει.\n– Περιγράφετε μια κατάσταση που σχεδόν δεν αντέχεται με βάση τα ανθρώπινα μέτρα.\n– Ναι. Πιστεύω αν δεν ήταν ο συγκεκριμένος εκεί θα είχε πεθάνει. Κανονικά, με βάση τη λογική, εκεί (στην πορεία προς τον Γολγοθά) θα έπρεπε να είναι το τέλος.\n– Ωστόσο, ο Χριστός φτάνει τελικά μέχρι τη Σταύρωση. Εκεί τι ακριβώς γίνεται;\n– Εκεί οι σταυρωτές ξαπλώνουν τον Ιησού πάνω στον Σταυρό και του καρφώνουν τα χέρια και τα πόδια. Για το ακριβές σημείο του καρφώματος υπάρχουν δύο εκδοχές: το εσωτερικό της παλάμης, που φαίνεται και σε πολλές εικόνες, ή το κέντρο της έσω επιφανείας των καρπών. Η πρώτη εκδοχή είναι για μένα η πιο προσιτή. Η παλάμη έχει μικρό πάχος, μεγάλη επιφάνεια και λόγω των τενόντων και των περιτονιών δεν σκίζεται το δέρμα. Υπάρχουν και τα μετακάρπια οστά, που μπορούν να συγκρατήσουν το βάρος. Αν, πάντως, το καρφί μπήκε ανάμεσα στα δύο κόκαλα, κερκίδα και ωλένη, έχουμε τραγικό πόνο γιατί τραυματίστηκε το μέσο νεύρο. Σκεφτείτε ότι αν ακουμπήσουμε ελάχιστα το νεύρο του αγκώνα νιώθουμε έντονο πόνο. Φανταστείτε να περάσει καρφί από αυτό το νεύρο. Ως προς το κάρφωμα των ποδιών οι δύο εκδοχές είναι ότι σταύρωναν τα πόδια και το καρφί περνούσε από το ένα πόδι στο άλλο ή ότι καρφώθηκαν παράλληλα. Ευρήματα του 1968 σε τάφους στην Ανατολική Ιερουσαλήμ μας δείχνουν ότι υπήρχαν και άλλοι που σταυρώθηκαν στα πόδια με τον πρώτο τρόπο.\n– Ο θάνατος τελικά από τι επήλθε; Γνωρίζουμε;\n– Μπορούμε να πούμε ότι ήταν ένας θάνατος αργός και λίαν βασανιστικός. Με την ανύψωση του Σταυρού ο Χριστός αντιμετωπίζει μια σειρά από δυσμενείς παράγοντες:\n– Το τελικό «πόρισμα»;\n– Επρόκειτο για πολυπαραγοντικό θάνατο. Πολλά πράγματα έδρασαν για την κατάληξη, με τελικό αίτιο την ασφυξία μαζί με την κυκλοφορική ανεπάρκεια. Μια σημαντική λεπτομέρεια είναι και η επιδρομή των σαρκοφάγων εντόμων. Το αίμα φέρνει από πολύ μακριά έντομα που κόβουν κομμάτια από τις πληγές ενός ακίνητου ανθρώπου! Οι πιο φοβερές στιγμές για τον Κύριο ήταν μετά το κάρφωμα στον Σταυρό.\n– Πώς εξηγείτε την αντοχή που έδειξε;\n– Ο Χριστός δεν πέθανε πριν από τη Σταύρωση γιατί υπήρχε λόγος. Υπερέβη τα ανθρώπινα μέτρα και για μένα το ότι άντεξε και ανέβηκε στον Σταυρό είναι ακόμα ένα δείγμα της θεότητάς Του.\n– Μπορείτε να μας περιγράψετε τι αισθανόταν ο Ιησούς φορώντας το ακάνθινο στεφάνι;\n– Πρώτα – πρώτα, να σας πω ότι είναι πρωτοφανής τρόπος αντιμετώπισης. Ποτέ πριν δεν είχε γίνει κάτι τέτοιο και ποτέ ξανά δεν επαναλήφθηκε. Επρόκειτο για φρίκη! Το κατασκεύασαν από μια τζιτζιφιά, ευλύγιστο φυτό που ευδοκιμεί στην περιοχή, με πολύ μεγάλα και σκληρά αγκάθια. Μέχρι τότε τα στεφάνια των καταδίκων ήταν σιδερένια και προσαρμόζονταν με βάση τη διάμετρο του κρανίου. Εδώ ήταν βασανιστήριο. Το τριχωτό της κεφαλής είναι αγγειοβριθέστατο. Εχει πολύ καλή αιμάτωση και ειδική νεύρωση. Η αιμορραγία, λοιπόν, ήταν μεγάλη και αφόρητος ο πόνος από τα αγκάθια στα νεύρα.\n– Κατά καιρούς έχουν ακουστεί θεωρίες ότι ο Χριστός δεν είχε πεθάνει στον Σταυρό και ότι έτσι δικαιολογείται (λογικά) η Ανάστασή του. τη γνώμη σας, αυτό μπορεί να στέκει;\n– Τυχαία έγινε, νομίζετε, ο λογχισμός της πλευράς; Καθόλου τυχαία. Αυτό το γεγονός είναι το πιστοποιητικό του θανάτου. Η λόγχη τρύπησε την πλευρά και βγήκε «αίμα και ύδωρ». Από όποια πλευρά και να έγινε ο λογχισμός, με αυτό το βαρύ όπλο των δυόμισι μέτρων, δεν υπάρχει περίπτωση ο οποιοσδήποτε να μείνει ζωντανός. Με τίποτα!\n– Άρα καταρρίπτονται όλα;\n– Φυσικά. Οι αρνητές βέβαια λένε ό,τι θέλουν, αλλά δεν καταλαβαίνω γιατί ασχολούνται με τον Χριστό αφού γι’ αυτούς δεν υπάρχει.


Ἱερὰ Μητρόπολη Ναυπάκτου καὶ Ἁγίου Βλασίου - Ἐκκλησιαστική Παρέμβαση - Ἐπίκαιροι Σχολιασμοί: Η Εκκλησία «ζωτικό μέρος τής κοινωνίας»\nἘπίκαιροι Σχολιασμοί: Η Εκκλησία «ζωτικό μέρος τής κοινωνίας»\nΓράφηκε στήν εφημερίδα Καθημερινή (1-11-2009): «Ο κόσμος αλλάζει τόσο ριζικά, πού οι αποφάσεις τών Εκκλησιών θά κρίνουν άν θά επιζήσουν ως ζωτικά μέρη τής κοινωνίας». Αυτή είναι η κατάληξη άρθρου τού Ν. Κωνσταντάρα μέ τίτλο: «Τό δίκοπο σπαθί τού Βενεδίκτου».\nΟ αρθρογράφος αναφέρεται στό κάλεσμα πού απηύθυνε ο Πάπας Βενέδικτος ΙΣΤ' πρός τούς δυσαρεστημένους Αγγλικανούς, μέ τό οποίο τούς καλεί νά ενταχθούν στόν Καθολικισμό, δηλαδή νά περάσουν κάτω από τήν δική του επιρροή. Αυτή η κίνηση τού Πάπα έδωσε αφορμή γιά ποικίλα σχόλια, κυρίως στό εξωτερικό, ενώ δέν φαίνεται νά έγινε ευρέως γνωστή παρ’ ημίν.\nΣτό παραπάνω δημοσίευμα τής Καθημερινής ο αρθρογράφος σημειώνει: «η πρωτοβουλία τού Βενεδίκτου ανατρέπει τή μακρόχρονη προσπάθεια συμφιλίωσης τών δύο Εκκλησιών [Παπικής καί Αγγλικανικής] –καί παρουσιάζει ιδιαίτερο ενδιαφέρον καί γιά τούς ορθοδόξους, οι οποίοι συμμετέχουν σέ έναν δικό τους μακρύ διάλογο μέ τή Ρώμη».\nΗ εφημερίδα Ορθόδοξος Τύπος (20-11-2009) σχολίασε τό παραπάνω δημοσίευμα τής Καθημερινής ως εξής: «Όντως, ήτο έκπληξις καί απροσδόκητος η κίνησις αυτή τού Πάπα, νά προσκαλέση τούς “δυσαρεστημένους” Αγγλικανούς, διά νά ενταχθούν εις τήν Ρωμαιοκαθολικήν Εκκλησίαν. Καί βεβαίως πολλοί διερωτώνται: πού προσβλέπει ο Πάπας διά τήν κίνησίν του αυτήν; Ασφαλώς τό «πρωτείον» δέν απουσιάζει τών ενδοτέρων προθέσεων τού Πάπα. Μήπως καί οι Διάλογοι τών Παπικών μετά τών Ορθοδόξων, δέν έχουν ως κύριον θέμα των τό «πρωτείον»; Μέχρις ότου υποχωρήσωμεν καί τελικώς υποκύψωμεν δεχόμενοι τό χάπι τού παπικού “πρωτείου”. Αλλά έχουν γνώσιν οι φύλακες».\nΕίναι σαφές ότι ο Πάπας Βενέδικτος έδειξε τό πώς αντιλαμβάνεται τήν «ένωση τών Εκκλησιών». Κι αυτό δέν τό καταλαβαίνουν μόνον κάποιοι «φανατικοί». Τό καταλαβαίνουν καί δημοσιογράφοι πού δείχνουν φιλικά διακείμενοι σέ οικουμενιστικές ενέργειες τού παρελθόντος. Γιά παράδειγμα, ο Ν. Κωνσταντάρας στό δημοσίευμά του διαπιστώνει: Μετά τήν κίνηση τού Πάπα Βενεδίκτου πού «τάραξε τά νερά», «η συζήτηση θά φέρη τούς Χριστιανούς πρό τού διλήμματος πού γεννάει η εποχή: θά συνεχιστούν οι διαχωρισμοί, μέ όλο καί μικρότερες αλλά “καθαρότερες” ομάδες νά αναζητούν λύσεις στό παρελθόν; Ή θά αναβιώσει τό πνεύμα τής συμφιλίωσης ανάμεσα στίς Εκκλησίες, πού είδαμε στή βραχύβια άνοιξη τής δεκαετίας τού ?60;». Καί κλείνει τό κείμενό του μέ αναφορά στό παρόν καί τό μέλλον τών «Εκκλησιών» –σέ αντίθεση μέ τήν στροφή τών «καθαρών» ομάδων στό παρελθόν– γράφοντας: «Ο κόσμος αλλάζει τόσο ριζικά, πού οι αποφάσεις τών Εκκλησιών θά κρίνουν άν θά επιζήσουν ως ζωτικά μέρη τής κοινωνίας». Πίσω από αυτήν τήν κατακλείδα μπορεί κάποιος νά διαβάση ως άποψη τού αρθρογράφου, τό ότι στόν κόσμο πού αλλάζει ριζικά, άν θέλουν οι Εκκλησίες νά επιζήσουν ως ζωτικά μέρη τής κοινωνίας, θά πρέπη μέ τίς αποφάσεις τους νά φέρουν μιά νέα άνοιξη, σάν τήν «άνοιξη» τής δεκαετίας τού 60.\nΗ εξάρτηση τής «ζωτικότητας» τών «Εκκλησιών» από τίς αποφάσεις τους, δηλαδή, από τίς αποφάσεις τών Ποιμένων τους, θεωρούμε ότι χρειάζεται έναν σύντομο σχολιασμό. Στήν συνέχεια λοιπόν θά διατυπώσουμε δύο παρατηρήσεις, πού τίς θεωρούμε σημαντικές.\nΠρώτον, δέν μπορούμε νά μιλάμε γιά Χριστιανικές «Εκκλησίες», άν θεωρούμε τήν Εκκλησία Σώμα Χριστού. Η Εκκλησία ως Σώμα Χριστού είναι Μία, Αγία, Καθολική καί Αποστολική. Δέν είναι πολλές. Κι’ αυτή η Μία Εκκλησία είναι εκείνη πού κρατά ανόθευτη τήν πίστη τών Αποστόλων καί τών Προφητών, τήν πίστη πού εκφράζουν οι όροι τών Οικουμενικών Συνόδων. Δηλαδή, είναι η Ορθόδοξη Εκκλησία τού Χριστού, η οποία δέν δέχθηκε εξελίξεις καί προσθήκες «τή άπαξ παραδοθείση τοίς αγίοις πίστει».\nΤόν πληθυντικό «Εκκλησίες» τόν χρησιμοποιούμε πολλές φορές συμβατικά μέ τήν αρχαιοελληνική σημασία του, εννοώντας δηλαδή συναθροίσεις λαού, πιό ειδικά συναθροίσεις πιστών, όταν μιλάμε γιά κατά τόπους Ορθόδοξες Εκκλησίες ή γιά ομάδες αποσχισμένες από τήν Μία Εκκλησία ή ακόμη γιά συσσωματώσεις αιρετικών ομολογιών.\nΔεύτερον, η Εκκλησία δέν κατασκευάζεται από ανθρώπους. Είναι δώρο τού Θεού στό ανθρώπινο γένος, όπως δώρο τού Θεού είναι όλη η κτίση, καθώς καί η ύπαρξη τού καθενός μας. Άλλωστε, ο κόσμος δημιουργήθηκε γιά νά γίνη Εκκλησία τού Ζώντος Θεού. Τήν Εκκλησία, λοιπόν, δέν τήν «οικοδομούμε» εμείς. Σ’ αυτήν, σύμφωνα μέ τήν έκφραση τού απ. Παύλου, συνοικοδομούμαστε «εις κατοικητήριον τού Θεού εν Πνεύματι» (Εφ. 2,22) ή, σύμφωνα μέ τήν διατύπωση τού απ. Πέτρου, «ως λίθοι ζώντες» οικοδομούμαστε «οίκος πνευματικός» (Πέτρ. 2,5).\nΣτήν Εκκλησία μετέχουμε. Μετέχουμε τού δώρου τής ζωής πού μάς παρέχει. Μέσα στήν Εκκλησία η Ζωή τού Χριστού μάς δίνεται ως δώρο καί γίνεται ζωή μας. Γι’ αυτό είναι αδικαιολόγητο τό άγχος γιά τό «άν θά επιζήσουν [οι Εκκλησίες στό μέλλον] ως ζωτικά μέρη τής κοινωνίας». Άλλωστε, οποιαδήποτε θρησκευτική συσσωμάτωση πού δέν γεννήθηκε από τήν «ευδοκία τού Πατρός», έχει μέσα της τά σπέρματα τής καταστροφής καί ως εκ τούτου είναι ευλογία η διάλυσή της, όσο καί άν ακούγεται «αντιδραστικός» αυτός ο λόγος. Ενώ η Μία Εκκλησία, τό Σώμα τού Χριστού, δέν έχει σπέρματα καταστροφής, αλλά ζωή πού δέν εξαρτάται από εμάς.\nΟπότε τό θέμα γιά έναν ορθόδοξο πιστό δέν είναι τό πώς θά επιζήσουν οι «Εκκλησίες», αλλά τό πώς η Ζωή πού μάς δωρίζεται μέσω τής Μίας Εκκλησίας τού Χριστού θά γίνη ζωή μας.\nΣ’ αυτό τό σημείο ερχόμαστε αντιμέτωποι μέ τήν σκληρή πραγματικότητα, η οποία μάς αναγκάζει νά δούμε όσα διατυπώσαμε προηγουμένως μέσα στήν πνευματικά στεγνή καθημερινότητα. Νά δούμε, δηλαδή, τό πώς φθάνει η αλήθεια καί η ζωή τής Εκκλησίας στόν σύγχρονο «καθημερινό» άνθρωπο, κυρίως τόν νέο καί σκεπτόμενο, πού θέλει πειστικές απαντήσεις καί απτά παραδείγματα.\nΠρέπει νά ομολογήσουμε ότι σέ πολλούς νέους ανθρώπους, αλλά καί σέ μεγαλύτερους σκεπτόμενους, παρεμβάλλονται πολλά εμπόδια στήν σχέση τους μέ τήν Εκκλησία, τά οποία ποικίλουν από άνθρωπο σέ άνθρωπον καί τά οποία είναι πολύ εύκολο καί βολικό γιά εμάς νά τά θεωρήσουμε προφάσεις.\nΚατά τήν γνώμη μας, πού διαμορφώθηκε από συζητήσεις μέ πονεμένους καί προβληματιζόμενους ανθρώπους, βασικό εμπόδιο στήν σχέση τους μέ τήν Εκκλησία είναι ο συσχηματισμός τών Κληρικών μέ τήν νοοτροπία τού κόσμου. Αυτό δέν λέγεται μόνο μέ αφορμή τήν ύπαρξη σκανδάλων, οικονομικών ή στενά ηθικών, σάν καί αυτά πού ταλάνισαν τελευταία τήν Ορθόδοξη Εκκλησία στήν Ελλάδα. Ως πιό σημαντικό εμπόδιο θεωρείται αυτό πού μπορεί νά ονομασθή «ιερατικός επαγγελματισμός». Δηλαδή, η μηχανική τελετουργία τών μυστηρίων η τυποποιημένη, χωρίς πόνο, εκφορά τού κηρύγματος. Γεγονότα πού «κωλύουν» τήν αίσθηση τής χάριτος τών μυστηρίων από τόν λαό πού τά παρακολουθεί καί αποδυναμώνει, επίσης, τήν δύναμη τού εκκλησιαστικού κηρύγματος.\nΠολλοί βλέπουν τόν Κλήρο σάν μιά επαγγελματική τάξη πού υπερασπίζεται τά δικαιώματά της, οπότε θεωρούν ότι δέν μπορούν νά αναπτύξουν μαζί του έναν ελεύθερο καί ουσιαστικό διάλογο. Εκ τών προτέρων θεωρούν ότι γνωρίζουν τίς απαντήσεις πού θά πάρουν.\nΠροφανώς μιά τέτοια άποψη είναι αρκετά απλουστευτική καί ίσως σέ ένα βαθμό προϊόν προκαταλήψεων. Όμως δέν πρέπει νά τήν παραθεωρήσουμε, αλλά νά τήν δεχθούμε ως αίτημα γιά άνοιγμα ανιδιοτελούς διαλόγου, χωρίς προκαταλήψεις, μέ κάθε άνθρωπο πού τόν επιζητεί.\nΜέ λίγα λόγια, οι άνθρωποι ζητούν από τήν Εκκλησία ανθρώπους χωρίς ατομικά δικαιώματα καί συμφέροντα. Ζητούν τούς γυμνούς από κάθε κοσμική εξουσία. Γι’ αυτό καί η Εκκλησία δέν έχει ανάγκη από αποφάσεις καί «πολιτικούς» σχεδιασμούς σχέσεων μέ ετεροδόξους καί ετεροθρήσκους, προκειμένου νά είναι «ζωτικό μέρος τής κοινωνίας». Έχει ανάγκη από μάρτυρες τής Ζωής πού δωρίζει. Από ανθρώπους πού έχουν υπερβή τό ατομικό τους θέλημα καί ζούν τήν πραγματικότητα μέ τίς απογοητεύσεις, τίς δυσκολίες καί τίς χαρές της, έχοντας ανοιχτό τόν πνευματικό τους ορίζοντα, χωρίς γραμμή πού νά τούς περιορίζη στό ενθάδε.\nΕν κατακλείδι, η Εκκλησία, γιά τήν σχέση της μέ τόν κόσμο, έχει ανάγκη από ανθρώπους πού μπορούν καί αγαπούν ανυπόκριτα, γιατί ζή μέσα τους διά τής μνήμης καί τής κοινωνίας τών μυστηρίων ο Χριστός, τόν Οποίο έχουν αδιάλειπτο Διδάσκαλο σέ κάθε πτυχή τής ζωής τους.–